Težak izazov za kragujevačke košarkašice na premijeri - SPD Radnički Kragujevac\nNova sezona u Prvoj ligi Srbije za košarkašice startuje ovog vikenda. Košarkašice kragujevačkog Radničkog na premijeri, u subotu od 18.30 časova, očekuje teško gostovanje beogradskoj Crvenoj zvezdi.\nTrener Radničkog Nenad Milovanović je u proteklih mesec dana pokušao da što je moguće bolje uigra ekipu, koja je u pauzi između dve takmičarske sezone doživela brojne promene u svom sastavu. Akcenat je bačen na mlađe igračice, od kojih se očekuje da u dogledno vreme potvrde svoj talenat i formiraju okosnicu ekipe na duže staze.\nŠto se takmičarskih ambicija tiče, one su ostale maltene nepromenjene. Želja svih u klubu je da Radnički ponovo zauzme mesto u sredini tabele i pokuša da se umeša u borbu za plasman u plej-of, što bi za ovu mladu ekipu predstavljalo veliki uspeh.\nTokom pripremnog perioda imali smo problema sa sitnijim povredama pojedinih igračica, koje su nam malo remetile planove. Odigrali smo i četiri pripremne utakmice, kako bismo imali jasniji uvid u mogućnosti ekipe. Imamo dosta novih igračica u timu ove sezone, ali mi se čini da je atmosfera u ekipi odlična, što je, pak, najvažnije. Iako u novu sezonu ulazimo sa znatno podmlađenim timom, naši ciljevi se ne menjaju. Želimo da Kragujevac ostane košarkaški centar u regionu, i to na duži vremenski period, a da mi budemo standardni prvoligaš, koji će moći da parira svakoj ekipi u ligi, jasan je Milovanović.\nVoljom žreba odlučeno je da Kragujevčanke novu prvoligašku sezonu započnu gostovanjem beogradskoj Crvenoj zvezdi. Beogradski tim, koji već godinama unazad predstavlja značajan poligon za afirmaciju mladih košarkašica, i uoči početka ove sezone „osvežio“ je svoje redove sa par talentovanih igračica, kao što su Jelena Kapisoda, Lara Bošnjaković i Ana Milovanović.\nKao najtrofejniji ženski košarkaški klub u Srbiji, Crvena zvezda će i u nastupajućoj sezoni predstavljati jednog od najozbiljnijih takmaca u borbi za titulu. Sigurno da će „crveno-bele“ učiniti sve što je u njihovoj moći da novu sezonu započnu pobedom, ali Kragujevčanke nemaju nameru da se predaju bez borbe i spremne su da uđu u koštac sa renomiranim protivnikom.\nKao i svake godine, ekipa Crvene zvezde i u novoj sezoni važi za jednog od favorita za osvajanje titule, pa je samim tim jasno kakav nas protivnik očekuje u subotu. Poznato nam je da su u međuvremenu dosta podmladili ekipu, ali su to sve kvalitetne igračice, koje mogu ravnopravno da se nose sa znatno iskusnijim košarkašicama u ligi. Pokušaćemo da zaustavimo njihovu igru u tranziciji, što im je jedno od glavnih oružja, i da nametnemo neki naš ritam igre. Svesni smo da nas očekuje jako teška utakmica, ali je atmosfera u ekipi dobra i svi jedva čekamo početak sezone. Potajno se nadamo da možemo do iznenađenja u Beogradu, smatra kapiten kragujevačkog tima Jelena Prvulović.\nU prošloj sezoni Kragujevčanke nisu uspele da iznenade Beograđanke, koje su slavile u oba prvenstvena duela, ali je možda sada kucnuo pravi trenutak da se ova negativna tradicija konačno sruši.\nČlanak Težak izazov za kragujevačke košarkašice na premijeri je preuzet sa sajta KKK Radnički Kragujevac.\nPrethodni članakRadnički na derbiju u Šapcu posle šestoipomesečne pauze\nSledeći članakKragujevčani „ugasili“ Zvezdu


Izvor: Story arhiva vesti 23.01.2017 - Naslovi.net\nFilm koji ste dugo čekali: La La Land dolazi i u Srbiju (FOTO)\nMjuzikl koji je nedavno odneo 7 Zlatnih globusa – najviše u istoriji ovih dodela –film “La La Land” oduševio je tokom prethodne godine festivalsku i bioskopsku publiku. Gledaoci su oduševčjeni zbog stila koji nas vraća u zlatno vreme… »\nRođendansko iznenađenje vredno 10 miliona dolara: Princeza Meri od supruga dobila poklon koji će pamtiti celog života!\nOvakvom poklonu za 45. rođendan danska princeza Meri se nije nadala. Bio je to rođendanski poklon bez mašne i ukrasnog papira, ali teško da je to danska princeza Meri zamerila svom suprugu, princu Frederiku. Ponovo je oduzela slavu Kejt Midlton… »\nPorodični momenat koji će se dugo pamtiti: Samo sestrama Bekvalac može ovako čarobna ideja da padne na pamet (FOTO)\nNataša Bekvalac i njene sestre rešile su danas da obraduju članove svoje porodice. Pop pevačica Nataša Bekvalac više puta istakla je da je za nju porodica najvažnija, kao i da ljubav i harmonija u kojoj uživaju članovi njene mnogobrojne porodice… »\n23.01.2017 Story, kategorije


Press Online :: Politika :: Srpska liga saglasna sa PUPS-om da se Španija uključi u razgovore o Kosovu!\nSrpska liga saglasna sa PUPS-om da se Španija uključi u razgovore o Kosovu!\nĐurđev dodaje da se jedino uz pomoć država poput Španije, koje su na strani međunarodnog prava i poštovanja srpskog Ustava, možemo nadati pozitivnom ishodu u Briselu.\nU interesu što efikasnijeg rešavanja statusa Kosova i Metohije i zaštite imovine države Srbije, njenih građana i Srpske pravoslavne crkve na KiM, Srpska liga (SL) podržava predlog Partije ujedinjenih penzionera (PUPS) našem pregovaračkom timu da zatraži da se u proces pregovora između Beograda i Prištine uključi Španija, kao jedna od pet zemalja EU koje nisu priznale jednostrano proglašenu nezavisnost Kosova - izjavio je Aleksandar Đurđev, predsednik Srpske lige (SL) za republika.rs.\nOn je pomenuo da se delegacija Srpske lige prilikom nedavne posete španskim prijateljima lično uverila da Španija najbolje razume poziciju Srbije zbog sopstvenih problema sa separatizmom u Kataloniji, kao i da moramo da budemo zahvalni Kraljevini Španiji, njenom kralju, vladi i narodu za to što nisu priznali lažnu državu Kosovo na teritoriji Srbije, i što su na taj način podržavali teritorijalni integritet i suverenitet naše zemlje.\nĐurđev dodaje da se jedino uz pomoć država poput Španije, koje su na strani međunarodnog prava i poštovanja srpskog Ustava, možemo nadati pozitivnom ishodu u Briselu, čime ćemo obezbediti bolju pregovaračku poziciju i mogućnost da sačuvamo uzurpiranu srpsku imovinu na KiM koja nam po svim zakonima i pravu pripada.\nPredsednik Srpske lige naglašava da su se svi njegovi domaćini, uključivši i Njegovu ekselenciju don Alfreda Eskudera, vojvodu od San Horhea i velikog kancelara Kraljevskogdoma, kao i prof. dr Don Haima Sanča Andereua, profesora Visokog instituta verskih nauka, saglasili da je Kosovo deo Srbije, baš kao što je i Katalonija deo Španije.


Kovid – biznis – turizam: Digitalni zeleni sertifikat za putovanja unutar EU | Media Start Info\n18. marta 2021. 18. marta 2021. autor Media Start Info\nEvropska komisija je predložila uvođenje Digitalnog zelenog sertifikata za putovanja unutar EU koji će sadržati podatke da li je osoba vakcinisana protiv korona virusa, da li je stekla imunitet posle preležane zaraze ili ima negativan PCR test.\n„Funkcija tog sertifikata je da pokaže da li je osoba vakcinisana, ima negativni test ili se oporavila od kovida-19 i ima antitela“, rekla je novinarima 17. marta predsednica EK Ursula fon der Lajen.\nOna je dodala da će podatke iz sertifikata priznavati sve države članice.\nCilj je da se tim sertifikatom, istakla je, omogući sloboda kretanja „na bezbedan način“.\nSertifikati će biti u digitalnoj formi ili na papiru i u oba slučaja će imati QR kod koji sadrži neophodne informacije, kako i digitalni potpis kako bi se osigurala autentičnost.\nSertifikati će sadržati samo ograničene informacije, poput imena, datum rođenja, datuma kada je izdat i relevantnih informacija o vakcini/testu/preboljevanju.\n„Zajednički, EU pristup, pomoći će nam ne samo da postepeno obnovimo slobodu kretanja unutar EU, već i da se izbegne fragmentacija. To je takođe prilika da se utiče na globalne standarde i predvodi primerom zasnovanim na našim evropskim vrednostima, poput zaštite podataka“, rekao je evropski komesar za pravdu Didije Rejnders.\nTagovi Evropska unija, kovid pasoš, putovanja, vakcine\nPrethodna vestValjevo najzagađeniji grad u Srbiji, treći u Evropi\nSledeća vestKCB: Onlajn obeležavanje Svetskog dana poezije


Slovački sud poništio oslobađajuću presudu tajkuna za ubistvo novinara\nKucijak i njegova vjerenica Martina ubijeni su 2018. godine.\nSlovački Vrhovni sud poništio je oslobađajuće presude poznatom biznismenu i još jednom optuženom za ubistvo istraživačkog novinara Jana Kucijaka i njegove vjerenice 2018. godine i naložio novo suđenje.\nKucijak i Martina Kusnirova, ubijeni su iz vatrenog oružja u februaru 2018. godine, što je pokrenulo proteste i ostavku tadašnjeg premijera Roberta Fica, prenosi redakcija Radija Slobodna Evropa na engleskom.\nKucijak je istraživao tvrdnje o korupciji prije svoje smrti.\nSudije Vrhovnog suda presudile su u utorak 15. juna da prilikom izricanja prethodne sudske odluke kojom su oslobođeni Marijan Kočner, optužen da je naručio ubistvo, i Alena Žužova, osumnjičena da je posredovala, nisu adekvatno ispitani svi raspoloživi dokazi.\nKočner, fokus Kucijakovog istraživačkog izvještavanja, i Žužova, oslobođeni su optužbi u septembru 2020. godine zbog, kako je navedeno, nedostatka dokaza.\nBiznismen, koji služi kaznu zatvora od 19 godina zbog druge presude za falsifikovanje, negirao je umiješanost u ubistva.\nKočner je vlasnik više firmi za trgovinu nekretninama. Prema tvrdnjama tužilaca, Kočner je pretio Kucijaku zbog objavljivanja teksta o njegovim poslovima i platio je Marčeku 70.000 eura da ga ubije.\nKucijak je istraživao i korupciju u slovačkoj vladi, i povezanost političara i italijanskih mafijaša.\nBivši vojnik Miroslav Marček je osuđen je 2020. na 23 godine zatvora nakon što je priznao da je ubio Kucijaka. Još jedan osumnjičeni takođe je osuđen na zatvor zbog pomaganja u napadu.


Nekadašnji peruanski predsednik Garsija samoubistvom izbegao hapšenje - Svet - Dnevni list Danas\nPočetna » Svet » Nekadašnji peruanski predsednik Garsija samoubistvom izbegao hapšenje\nNekadašnji peruanski predsednik Alan Garsija (69) preminuo je danas u bolnici nakon što je sebi pucao u glavu kako bi izbegao hapšenje po optužnici da je primi mito u velikoj korupcionaškoj aferi, javlja Rojters pozivajući se lokalne vlasti.\nGarsija je sebi pucao u glavu kada je u sredu ujutro policija u njegov dom došla s namerom da ga uhapsi u sklopu istrage o primanju mita, naveli su policijski izvori.\nVest o smrti članovi Garsijine stranke objavili su velikoj grupi sledbenika okupljenih ispred bolnice Kazimiro Uloa. Bivši predsednik Perua, koji je dvaput biran za šefa države, bio je optužen za korupciju, ali je uporno odbacivao optužbe tvrdeći da je žrtva političkog progona.\nGarsija je bio jedan od devet osumnjičenih za koje je izdat nalog za hapšenje u vezi sa suđenjem za korupciju u građevinskom preduzeću Odebreht, u kome su 2016. godine javno priznali da su dobili unosne ugovore zahvaljujući mitu.\nPeruanski ministar unutrašnjih poslova Karlos Moran saopštio je na konferenciji za novinare kako je Garcija rekao policiji da mora nazvati svog advokata, da bi se potom iz sobe začuo pucanj.\n„Ušao je u sobu i za sobom zatvorio vrata. Nekoliko minuta kasnije, čuo se hitac, a policija je na silu ušla u sobu i pronašla Garsiju kako sedi ranjen u glavu“, rekao je Moran. Garsija je prošle godine od Urugvaja zatražio politički azil nakon što mu je zabranjeno da napušta zemlju kako ne bi pobegao ili ometao istragu.\nDa je hapšenje uspelo, Garcija bi bio treći bivši predsednik Perua koji je dospeo iza rešetaka zbog afere Odebreht. Olanta Humala proveo je devet meseci u pritvoru (2017.-2018.), a Pedro Pablo Kušinski uhapšen je prošle sedmice.


Srbija: Muk na predlog rezolucije o Srebrenici – Magazin Plus\nHome/Srbija: Muk na predlog rezolucije o Srebrenici\nUSrbiji muk nakon što su dan ranije poslanici SDA Sandžaka podneli Skupštini Srbije na usvajanje po hitnom postupku predlog rezolucije o genocidu u Srebrenici, kojom se osuđuje genocid u Srebrenici i svako njegovo poricanje.\n“Zbog budućnosti Srbije i srpske dece jako je važno da se stavi tačka na genocid u Srebrenici isto onako kako su se stavljale tačke na zločine u Drugom svetskom ratu ili neke druge zločine”, rekla je Ćorović.\n“Vreme je da posle 20 godina pogledamo istini u oči”, rekao je šef poslaničke grupe SDA Sandžaka – PDD Sulejman Ugljanin, navodeći da će nastojati da ubedi poslanike da se “suoče sa posledicima nedela koje je neko u naše ime radio”.\nUgljanin navodi da je cilj rezolucije da se “otkloni ta glavna prepreka u međunacionalnoj saradnji i pomirenju i zajedničkom evropskom putu”.\n“Želimo da zajedno stavimo tačku na neke ovakve stvari. Ako hoćemo iskreno da ukažemo na štetnost i opasnost genocida, moramo omogućiti da mlade generacije čuju za to”, rekao je Ugljanin, dodavši da očekuje da će predložena rezolucija biti usvojena.\nRusmir HRVIĆ: Početak procvata prehrambene industrije


Francuski Senat zatražio od vlade da prizna Nagorno Karabah – Borba\nDokument je usvojen sa 305 glasova „za“, dok je samo jedan bio protiv.\n„Senat poziva francusku Vladu da prizna republiku Nagorno Karabah i iskoristi to priznanje kao instrument u pregovorima u cilju uspostavljanja stabilnog mira“, navodi se u dokumentu.\nSa svoje strane, državni sekretar pri MIP Francuske Žan Batist Lemuan izrazio je mišljenje da „jednostrano priznanje Karabaha neće nikome koristiti“ niti će pomoći tokom posredovanja. On je podsjetio da je Francuska članica Minske grupe OEBS i da se zalaže za realizaciju postignutog sporazuma o prekidu vatre od 9. novembra.\nRezolucije francuskog Senata (Gornji dom parlamenta) imaju karakter preporuke, izvršna vlast nije u obavezi da ih poštuje.\nLideri Rusije, Azerbejdžana i Jermenije, Vladimir Putin, Ilham Alijev i Nikol Pašinjan, potpisali su 10. novembra zajedničku izjavu o potpunom prekidu borbenih dejstava u Nagorno-Karabahu. Kako se navodi u izjavi, jedan dio regiona prelazi pod kontrolu Azerbejdžana, strane će razmeniti zarobljenike, a ruske mirovne snage biće raspoređene duž kontakt linije i duž Lačinskog koridora koji povezuje Karabah sa Jermenijom.


Pompeo ogorčen odbijanjem čelnika EU da se mu se pridruže u uvođenju sankcija Iranu - SAHAR Balkan\nSep 22, 2020 06:14 Europe/Sarajevo\nProšlog mjeseca Pompeo je rekao UN-u da Washington "pokreće" postupak za vraćanje sankcija, pozivajući se na ono što je nazvao iranskim kršenjem nuklearnog sporazuma iz 2015. godine, poznatim kao Zajednički sveobuhvatni plan akcije (JCPOA).\nTakođer je rekao, "Ako države članice UN-a ne ispune svoje obaveze u vezi sa sprovedbom ovih sankcija, Sjedinjene Države spremne su koristiti svoj domaći autoritet kako bi nametnule posljedice."\nDan kasnije, Francuska, Njemačka i Britanija objavile su zajedničku izjavu u kojoj kažu da "navodno obavještenje" Washingtona "nije u stanju imati bilo kakav pravni učinak".\nU razgovoru za Fox News u nedjelju, Pompeo je kritikovao europske zemlje što se nisu pridružile SAD-u, rekavši, "Nasamo nam kažu da ne žele da se prodaja oružja vrati, ali nisu ni prstom maknuli".\nU međuvremenu su se i Kina i Rusija obrušile na Sjedinjene Države. Kineski ambasador Zhang Jun, u pismu Vijeću sigurnosti u subotu je istakao: "Nelegitimno je da SAD zahtijevaju da se Vijeće sigurnosti pozove na mehanizam vraćanja sankcija", jer više nisu potpisnik nuklearnog sporazuma.\nTakođer, ruski ambasador i stalni predstavnik pri međunarodnim organizacijama u Beču, Mihail Uljanov, tvitovao je u nedjelju da je takav stav SAD-a "neopravdan".\nPored toga, generalni sekretar UN-a Antonio Guterres izjavio je da ne može nastaviti djelovati po američkom principu zbog "neizvjesnosti oko toga je li taj proces" zaista "pokrenut".\nOtkako je odustao od nuklearnog sporazuma u maju 2018. godine, predsjednik Donald Trump vodi, kako je on naziva, kampanju "maksimalnog pritiska", kojom se želi izvršiti pritisak na Iran da pregovara o novom sporazumu koji bi se odnosio i na iranski program balističkih raketa i regionalni uticaj.\n"To je pitanje jednostavne logike, da ako ste država učesnica, onda morate učestvovati", rekao je Larry Johnson, bivši pomoćnik generalnog sekretara za pravne poslove u Ujedinjenim nacijama.


Приказивање чланака по тагу intesa farmer - AGROPRESS - Udruženje novinara za poljoprivredu\nTradicionalni izbor za farmera godine u organizaciji BANCA INTESA završen je proglašenjem pobednika u konkurenciji 450 poljoprivrednika iz cele Srbije. Vredne novčane nagrade dobila su tri poljoprivrednika a ukupna vrednost nagradnog fonda iznosi preko 20 000 evra. Titula Intesa Farmer ove godine je dodeljena Pavlu Tatiću iz Turije kod Srbobrana, kao i novčana nagrada u visini 1.200.000 dinara, dok je Jeno Kaposta iz Palića kod Subotice izabran za Intesa farmer Inovatora, dobivši 600.000 dinara. Za najboljeg Intesa mladog farmera proglašen je Vladimir Mitrović iz Pepeljevca kod Lajkovca, koji se na svoje imanje vratio sa 600.000 dinara podsticaja da nastavi sa izvanrednim rezultatima i da na taj način pokaže da se i mladi ljudi dobro snalaze u vođenju gazdinstva.\nPobednik kategorije Intesa farmer godine je izabran na osnovu ostvarenih godišnjih rezultatata u poljoprivrednoj proizvodnji, uključenosti cele njegove porodice, u kojoj svi podjednako odgovorno doprinose ostvarenim rezultatima, zatim na osnovu realizovanih investicija, posedovanja sopstvenih prostora za skladištenje, mehanizacije, obradivih površina, proširenja delatnosti u pravcu seoskog turizma, kao i drugog. O Intesa farmer inovatoru se odlučivalo na osnovu ostvarenih godišnjih rezultata, upotrebe inovativnih rešenja u proizvodnji i plasmanu, primeni online prodaje sopstvenih proizvoda, korišćenja modernih tehnologija u proizvodnom procesu, kao i preradi i plasmanu inovativnih proizvoda na domaćem tržištu. Intesa mladi farmer je bilo potrebno da ima do 40 godina starosti i da je najmanje tri godine samostalni nosilac gazdinstava, a u obzir su uzeti i ostvareni godišnji rezultati.\n„Već šesti put zaredom Banca Intesa nagrađuje dobre rezultate u segmentu agrara promovišući primere odličnog upravljanja gazdinstvima i primene savremenih tehnologija, kako bi podstakla mlade da ostanu na selu. Banka kontinuirano radi na unapređenju svoje ponude registrovanim poljoprivrednim gazdinstvima, te je tako ove godine otvoren Intesa Farmer centar, čiji je cilj pružanje usluge najvišeg kvaliteta u skladu sa stvarnim potrebama poljoprivrednika. Verujem da je širok spektar proizvoda, personalizovana usluga, kao i učešće u programu subvencionisanog kreditiranja model koji je omogućio da za 20 odsto uvećamo broj gazdinstava kojima smo pružili podršku u 2018. godini sa 54 miliona evra plasmana, čime je Banca Intesa ostvarila rast od čak 24 odsto u odnosu na prošlu godinu.“, izjavio je Darko Popović, član Izvršnog odbora i direktor Divizije za poslovanje sa fizičkim licima i malim biznisom Banca Intesa.\nDarko Popović, član Izvršnog odbora i\ndirektor Divizije za poslovanje sa fizičkim licima i malim biznisom Banca Intesa\nBanca Intesa je od 2008. godine, od kada posluje u oblasti agrara, registrovanim poljoprivrednim gazdinstvima pružila kreditnu podršku od čak 304 miliona evra, dok je u 2018. godini svoje tržišno učešće u segmentu poljoprivrede povećala na čak na 14,3 odsto.


Erdogan: EU nas zamajava 53 godine, idem Putinu - Kozarac.ba\nPredsjednik Turske Redžep Tajip Erdogan je na “sva zvona“ razglasio svoju posjetu Rusiji, tokom koje će se sastati sa ruskim kolegom Vladimirom Putinom. Erdogan u utorak putuje u Moskvu, a očekuje da će razgovori sa Putinom otvoriti novu stranicu u odnosima dvije zemlje.\n“Ovo će biti istorijska poseta, novi početak. Vjerujem da će razgovorima sa mojim prijateljem Vladimirom Putinom biti otvorena nova stranica u bilateralnim odnosima. Naše zemlje imaju mnogo toga da urade zajedno”, rekao je Erdogan u intervjuu novinskoj agenciji TASS uoči posjete. On je rekao da Evropska unija izbjegava da ispuni obećanje i “zamajava Tursku već 53 godine”.\nU intervjuu sa zamjenikom generalnog direktora TASS-a Mihailom Gusmanom, Erdogan je rekao i da je učešće Rusije od vitalnog značaja za nalaženje rješenja u Siriji.\nNastojanje Turske da uđe u EU traje od 1963. godine kada je postala pridruženi član Evropske ekonomske zajednice (EEZ), preteče današnje Unije. Zahtjev za članstvo u tadašnju EEZ je podnijela u aprilu 1987. godine.\nŠvicarska će od izbjeglica ubuduće prikupljati dragocjenosti\nAvion EgyptAira srušio se u more, prije nestanka sa radara uputio poziv za pomoć\nOsnivač antimuslimanskog pokreta PEGIDA znao ko je ubica iz Berlina dan prije policije?!


- Broj stanovnika u velikim gradovima u stalnom je porastu, kao i broj automobila. To je veliko opterećenje na globalnom nivou, koje ima značajan uticaj na klimatske promene. Narednih sedam dana, odazivanjem ovoj evropskoj inicijativi, pokazaćemo da smo svesni važnosti uvođenja mera održivog transporta i pozivanja građana da menjaju navike u saobraćaju. Pokazaćemo i da smo spremni da činimo napore kako bismo imali zdravije okruženje - rekao je Radojičić.\n"Brže i lakše kretanje kroz grad"\n- Aktivno radimo na projektima usmerenim ka rešavanju problema u saobraćaju i povećanju kvaliteta života građana. Cilj nam je da Beograđanima i gostima omogućimo brže i lakše kretanje kroz naš grad. U prethodnom periodu proširili smo pešačke zone u centralnom delu grada, uveli 'vrabac servis' kao efikasno i ekološko prevozno sredstvo, a krajem avgusta raspisan je javni poziv za podnošenje ponuda za postavljanje sistema javnih bicikala. U narednom periodu nastavićemo da širimo pešačke zone, radimo biciklističke staze i okrećemo se alternativnim vidovima transporta u odnosu na motorizovane - istakao je Radojičić.\n"Javni prevoz, a ne automobili"\n- Za naše zdravlje, ali i za očuvanje životne sredine važno je da pešačimo, vozimo bicikl, više se oslanjamo na javni prevoz nego na sopstvene automobile, u kojima se često nalazi jedna osoba. Zbog toga su principi 'Evropske nedelje mobilnosti' važni svakog dana - rekao je beogradski gradonačelnik.\nPromocija pešačkih zona i biciklijada\n- Promovisaćemo pešačke zone i sve što smo na ovom planu uradili u prethodnom periodu, organizovaćemo biciklijadu i druge aktivnosti za građane i turiste. Posebno bih izdvojio akciju 'Samo ne autom', koja se održava 20. septembra. Pozivam građane da tog dana na posao idu pešice, biciklom ili javnim prevozom. Nadam se da ćemo u što većem broju pokazati da smo svesni značaja poruka koje 'Evropska nedelja mobilnosti' šalje - rekao je Radojičić.\n"Pešačite s nama"\nEvropska nedelja mobilnosti obeležava se svake godine od 16. do 22. septembra. Cilj je da se promotivnim manifestacijama i sprovođenjem makar jedne trajne mere održive urbane mobilnosti učini napor da se smanji korišćenje putničkih automobila i poboljšaju uslovi za javni saobraćaj, kretanje biciklista i pešaka. Tema ovogodišnje kampanje je bezbedno pešačenje i voženje bicikla, a slogan kampanje je "Pešačite s nama!".


NUNS podnosi krivične prijave protiv REM-a | NDNV\n“Članovi REM-a se, prema Krivičnom zakoniku, smatraju službenim licem, jer predstavljaju lice u subjektu kojem je povereno vršenje javnih ovlašćenja, a koje odlučuje o pravima, obavezama ili interesima fizičkih ili pravnih lica ili o javnom interesu. NUNS-ov advokatski tim razmatra podnošenje krivičnih prijava protiv članova Saveta REM-a zbog nepreduzimanja nikakvih aktivnosti o toku predizborne kampanje, čime je ostvareno obeležje krivičnog dela Nesavestan rad u službi iz člana 361 Krivičnog zakonika”, izjavio je za Danas predsednik NUNS-a Slaviša Lekić.\nNovinarka i bivša članica REM-a, Gordana Suša, podržala je zahtev studenata za smenu odgovornih članova ovog tela, ocenivši da bi pojedinci u njemu trebalo i krivično da odgovaraju.\nOna je za Danas rekla da REM nije radio svoj posao tokom izborne kampanje, a da je za to direktno odgovoran v. d. predsednika Saveta REM Goran Petrović, “koji je jedini mogao da kaže da se izborna kampanja ne prati”.\nPodsetila je da je poslednja sednica Saveta održana 25. januara, a da su tokom kampanje imali samo dve telefonske sednice na kojima su zabranjivali spotove.\nPodršku zahtevima studenata za razrešenje članova REM-a, zbog nepoštovanja Zakona o elektronskim medijima koji ovo telo definiše kao samostalno i nezavisno, uputilo je i 46 organizacija civilnog društva, podseća ovaj list.\n“Članom 13 Zakona o elektronskim medijima članovi Saveta REM obavezani su da ne zastupaju stavove ili interese organa, odnosno organizacija koje su ih predložile, već da svoju dužnost obavljaju samostalno i u skladu sa Zakonom. Članovi Saveta REM svoj dosadašnji rad su zasnivali na suprotnim principima”, navedeno je, između ostalog, u saopštenju civilnih organizacija.\n(Autonomija, Danas, foto: Medija centar)


Delegacija Evropske unije u Srbiji traži eksperte - EU Delegacija u Srbiji\nDelegacija Evropske unije u Srbiji traži eksperte\nBy Nebojsa objavljeno\t 08/11/2019 Vesti\nDelegacija Evropske unije u Republici Srbiji traži eksperte koji će svojim znanjem i iskustvom doprineti radu Delegacije u različitim oblastima.\nEkspert za analizu politike koji se odnosi na rad Narodne skupštine\nAnaliza politike koja se odnosi na rad Narodne skupštine Republike Srbije, uključujući analitičku procenu političkih implikacija i uticaj na pomoć EU;\nPraćenje i izveštavanje o političkim i zakonodavnim dešavanjima u zemlji (izveštaji, sastanci i ad hoc analitički izveštaji) o određenim pitanjima koja se odnose na rad parlamenta u kratkom roku.\nPraćenje i izveštavanje o stanju u medijima, relevantnim odnosima zakonodavnog tela sa resornim ministarstvom, državnim agencijama, udruženjima novinara, međunarodnim ekspertima, lokalnim thinktank-ovima i interesnim grupama, i drugim relevantnim telima;\nAnalitička procena političkih implikacija vezanih za slobodu izražavanja i slobodu medija i uticaj na političku klimu, koja bi takođe mogla imati uticaja na pomoć EU Srbiji.\nProvera IPC-eva i završni izveštaji o ugovorima za radove, uključujući posete izgradnji lokacije sa posebnim fokusom na povećane količine, korišćenje rezervnih slučajeva i druge aspekte zasnovane o internoj analizi rizika (zavisno od pojedinačnog projekta i pratećeg brifinga premijera),\nPraćenje i izveštavanje o sprovođenju aktivnosti koje finansiraju lokalne samouprave (paralelno ili zajedničko finansiranje prema ugovorima o finansiranju); pravovremeno davati savete i izveštavati o održivosti infrastrukturnih projekata.\nPregled tehničkih specifikacija za nabavku IKT – opis ukupnih tehničkih zahteva i definisanje potrebnih karakteristika proizvoda ili zaliha koje omogućavaju da se one opišu na takav način da ispunjavaju upotrebu za koju im je bila namijenjena Delegacija EU,\nPodrška u pripremi tenderskih dosijea za nabavku IKT – koja sadrži sve odredbe i informacije za ponuđače, uključujući postupke koje treba slediti, dokumenta koja treba dostaviti i prema zahtevima PRAG-a;\nPodrška u programiranju i praćenju IKT projekata.\nAnalitičar razvojne pomoći\nSprovođenje analiza finansijske razvojne pomoći lokalnog, nacionalnog i regionalnog razvoja programi / projekti koje sprovodi EU kao i drugi razvojni partneri, uključujući međunarodnim finansijskim institucijama, sa ciljem da se postigne maksimalni obim i efekti podrške EU Srbiji u ostvarivanju nacionalnih razvojnih prioriteta. Obim i područja kojima se treba baviti analiza će se zasnivati na nacrtu Višegodišnjeg plana planiranja za finansijsku pomoć (NAD) za period 2019-2025.\nIzrada i uređivanje visokokvalitetnih materijalnih radova za maksimalan uticaj na politiku i nadgledanje proizvodnje statističkih i analitičkih dokumenata, obezbeđujući njihovu blagovremenu i kvalitetnu isporuku – uključujući i sintezu izveštaja, nacionalne, regionalne, lokalne ili tematske preglede pomoći za finansijski razvoj, studije slučaja i dokumenti o politici.\nKraj poziva: 30. septembar 2022. godine\nRok za prijavljivanje: tri meseca pre kraja proziva


NOVE MERE TEK U PETAK, KRIZNI ŠTAB ODLUČUJE PRED VIKEND: Škole mogu na onlajn nastavu ako se ispuni 1 uslov 0 Podeli PODELI TWEET POŠALJI E-MAIL\nNOVE MERE TEK U PETAK, KRIZNI ŠTAB ODLUČUJE PRED VIKEND: Škole mogu na onlajn nastavu ako se ispuni 1 uslov\nSki centri i kafići su izvor zaraze, ali će se pojačati i nadzor nad obolevanjem u školama.\nOn je naveo da je jasno konstatovano da su mesta odakle se prenosi infekcija - ski centri, zimovališta. Kon je istakao da se epidemiološka situacija i dalje pogoršava i da je neophodno maksimalno pojačati kontrolu, koja je, dodao je, u poslednjih nekoliko nedelja i bila pojačana.\n"To treba nastaviti kako bi se sprečilo dalje ubrzano prenošenje virusa", rekao je Kon. On je naveo da će se pojačati i nadzor nad obolevanjem u školama.\nKorona virus Krizni štab Dr Predrag Kon


RTCG - Radio Televizija Crne Gore - Nacionalni javni servis :: Ekonomija :: Pandemija pokazala da treba smanjiti uvoznu zavisnost\n23. 01. 2022. 14:38 >> 14:39\nPandemija je pokazala važnost proizvodnih aktivnosti, zbog čega je potrebno raditi na kreiranju uslova koji će smanjiti uvoznu zavisnost, ocijenio je osnivač i izvršni direktor Industrije mesa “Goranović”, Đorđije Goranović.\n“Nadam se da će se u narednom periodu sistemski raditi na podsticanju proizvodne djelatnosti kroz podršku postojećim proizvođačima i motivisanje novih proizvođača da se počnu baviti proizvodnjom”, rekao je Goranović u intervjuu Glasniku Privredne komore (PKCG).\nOn smatra da je potrebno raditi na kreiranju uslova koji će smanjiti uvoznu zavisnost.\n“Da bi se to ostvarilo, mora se raditi i na razvoju konkurentnosti na lokalnom nivou i omogućavanju "predvidivosti" u smislu da će primarni proizvođači imati garanciju plasmana svojih proizvoda”, kazao je Goranović.\nPandemija je, kako je naveo, negativno uticala na poslovanje i njihove kompanije, kao i na većinu kompanija kako u Crnoj Gori, tako i u svijetu.\n“Prošlogodišnja ljetnja sezona je bila mnogo bolja nego prethodna, ali prihodi još nijesu na nivou od prije pandemije. Uticaj pandemije na ugostiteljski i turistički sektor direktno se odražava na poslovanje naše kompanije. Trudimo se da se što bolje prilagodimo datim okolnostima i nadamo se boljim vremenima kada će se privreda oporaviti od pandemije i nastaviti, nadamo se, još snažniji razvoj”, rekao je Goranović.\nOn je, govoreći o planovima kompanije i očekivanjima od ekonomskih kretanja u ovoj godini, kazao da se nadaju da će ova godina donijeti stabilniju epidemijsku situaciju, što će rezultirati stabilizacijom tržišta i boljim ambijentom za poslovanje.\n“Nadamo se da ćemo se vratiti u period prije pandemije u kojem se možemo fokusirati na nove kanale distribucije. Nažalost, prethodni period, pod snažnim uticajem pandemije, napravio je velike poremećaje i na domaćem i na izvoznim tržištima”, rekao je Goranović.\nDošlo je do, kako je kazao, velikog rasta cijena inputa za proizvodnju, prvenstveno energenata.\n“Očekujem da će u ovoj godini doći do stabilizacije što će stvoriti preduslove za normalan rad”, dodao je Goranović.\nOn je podsjetio da je Industrija mesa "Goranović" počela da radi 1986. godine kada je otvoren njihov prvi maloprodajni objekat u Nikšiću.\n“Od tada do danas, prešli smo dinamičan put i razvili se u jednu od vodećih crnogorskih kompanija u oblasti proizvodnje prehrambenih proizvoda", rekao je Goranović.\nOn je precizirao da kompaniju trenutno čine tehnološki moderna i higijenski strogo kontrolisana fabrika za proizvodnju mesnih prerađevina koja je puštena u rad 2001. godine, zatim moderna i automatizovana klanica opremljena prema najzahtjevnijim tehnološkim i higijenskim standardima za pripremu i distribuciju svježeg mesa, a koja posjeduje tri savremene linije za jagnjeće, goveđe i svinjsko meso, puštena u rad 2011. godine, kao i dva maloprodajna objekta.\nU toj kompaniji se od 2008. godine implementiraju najpriznatiji svjetski sistemi i standardi (HACCP sistem i standardi ISO 9001/2015 i ISO 22000/2018).\n“Od 2017. godine imamo evropski izvozni broj za oba naša proizvodna objekta, što su bitni preduslovi za izvoz u EU, ali i neka od tržišta regiona. Od početka poslovanja održavamo kontinuitet u modernizaciji opreme, uvođenju novih tehnologija i proširenju kapaciteta. Trudili smo da pandemija ne poremeti taj kontinuitet”, rekao je Goranović.\nPrethodnih godina, proizvodni kapaciteti za proizvodnju fermentisanih kobasica i suvih komadnih mesa povećani su 100 odsto i u kompaniji vjeruju da su prema svim standardima spremni za evropsko tržište.\n“Za sada izvozimo na tržišta Bosne i Hercegovine, Sjeverne Makedonije i Kosova, a izvoz je krenuo i prema Skandinaviji i Luksemburgu. Očekujemo da će se sa poboljšanjem zdravstvene situacije krenuti intenzivnije izvozne aktivnosti”, naveo je Goranović.\nOn je ocijenio da su izvozne aktivnosti veoma bitne za sve kompanije, a od njih će posebnu korist imati kompanije koje se i sada fokusiraju na kvalitet svojih proizvoda i ispunjavanje visokih evropskih standarda i koje će spremno dočekati ulazak Crne Gore u Evropsku uniju.\nGoranović je, na pitanje kako se kompanija prilagođava digitalnoj transformaciji i ozelenjavanju ekonomije, odgovorio da je poštovanje ekoloških principa jedan od važnih aspekata njihovog poslovanja.\n“Naša kompanija izdvaja značajna finansijska sredstva za savremenu tehnologiju, a dio nje su i moderna postrojenja za prečišćavanje otpadnih voda proizvedena od najprestižnijih kompanija. Cjelokupno poslovanje kompanije bazirano je na upotrebi ekoloških energenata, usljed čega je emisija ugljen-dioksida u granicama standarda Evropske unije”, precizirao je Goranović.\nSve to, kako je kazao, pored ostalih ulaganja, rezultiralo je činjenicom da rad fabrika Industrije mesa "Goranović" ne generiše negativne efekte na životnu sredinu.\n“U pogledu digitalne transformacije, i tu se trudimo da pratimo savremene tendencije i budemo u korak sa vremenom u kojem digitalizacija postaje jedan od glavnih aspekata poslovanja”, dodao je Goranović.\nOn je naveo da je, pored svih nagrada i priznanja dodijeljenih kompaniji, a koje im mnogo znače, posebno priznanje za poslovna dostignuća stiglo krajem 2019. godine, kada je u istraživanju o percepciji domaćih brendova koji se bave proizvodnjom hrane, koje je sprovela agencija IPSOS, prema mišljenju ispitanika kompanija "Goranović" zauzela prvo mjesto.\n“Zadovoljstvo potrošača najbolja je ocjena rada jedne kompanije, a naši potrošači nas svojom lojalnošću decenijama nagrađuju najvišom ocjenom”, zaključio je Goranović.\nMesna industrija "Goranović" Đorđije Goranović\nMožete stvoriti šampione mesne i mlječne industrije\n27. 09. 2015. 3


Kostolac - kamp za gimnastičare - Školski sport Srbije\nKostolački kamp za gimnastičare\nGimnastičari GK SO „Partizan Kostolac“ ove godine su domaćini kampa za reprezentativce iz cele Srbije. Kamp se održava u kostolačkoj Hali sportova od avgusta 2021.god.\nOkupljanje reprezentativaca na jednom mestu radi vežbanja održava se svake godine i traje od dva dana do nedelju dana. U kamp dolaze gimnastičari i gimnastičarke iz klubova iz cele Srbije u pratnji trenera. Njima su ovi trninzi jako važni jer se spremaju za takmičenja višeg ranga, npr.državna prvenstva.\nO značaju gimnastičkog kampa govorio je Nikola Najdovski, trener, GK SO „Partizan Kostolac“: „ U toku godine kamp se održava dva do tri puta i u njemu učestvuju najbolji gimnastičari koje Savez Srbije gimnastičara pozove na osnovu postignutih uspeha sa takmičenja. Najčešće su to gimnastičari iz GK „Niš“, GK „Beograd“, GK „Zrenjanin“, GK „Pobednik“, GK „Zvezda“ i naš kostolački klub. Cilj kampa je da gimnastičarima iz drugih gradova, koji nemaju najbolje uslove za trening, omogući napredak i učenje novih elemenata npr. zvezda bez ruku, bosako, dupli salto, cukaharu...“\nSvu učesnici kampa sa zadovoljstvom ističu da su srećni što mogu da vežbaju u dobrim uslovima. Svako od njih oseća ponos samim tim što je izabran od Saveza Srbije i što će učestvovati na velikim takmičenjima. Svesni su da su treninzi naporni, ali i da je potrebno puno truda, rada, koncentracije i ljubavi da bi se ciljevi ispunili.\nNađa Popović i Lana Korbar


Korupcija najveći uzrok nepovjerenja u institucije vlasti\nEvropski istraživački centar utvrdio je da je korupcija jedan od najvećih problema i vjerovatno najveći uzrok nepovjerenja građana, domaćih i stranih investitora u institucije vlasti.\n“To se negativno odražava na ekonomsku situaciju i oporavak privrede u BiH, ali i demokratizaciju i ljudska prava uopšte, istaknuto je tokom prezentacije analize “Korelacija između Ustava BiH i korupcije” koju je Evropski istraživački centar pripremio u okviru projekta “Ustav i korupcija-korelacija i posljedice na društvo u BiH”.\nIstraživanje Evropskog istraživačkog centra provedeno je na osnovu mnogobrojnih studija provedenih u BiH u posljednjih desetak godina na temu korupcije.\nDirektor Evropskog istraživačkog centra Tija Memišević izjavila je da je ovaj centar u toku prošle godine, sa više aspekata sagledavao ustavno uređenje u BiH, jer je očigledno da građani plaćaju ogromnu cijenu za sve probleme koji nastaju od oblasti pravosuđa pa nadalje, prenijeli su federalni mediji.\n“Kada je u pitanju korupcija, htjeli smo da istražimo i vidimo koliko ustvari Ustav, ovakav kakav jeste, generiše korupciju. Naravno, otkrili smo da zbog ovakvog uređenja, nedostatka hijerarhije, zbog toga što ne postoji adekvatna koordinacija i dovoljan kapacitet tijela zaduženih za borbu protiv korupcije – Ustav nije dobar”, pojasnila je Memiševićeva.\nPrema ovom istraživanju, treba insistirati na uspostavljanju jasnog lanca odgovornosti u svim institucijama sistema, zatim uspostavljanju i jačanju demokratskih mehanizama kontrole, te uspostavljanju jedinstvenog pravosudnog sistema koji je istinski nezavisan i profesionalan.


Četvrti talas korone u BiH moguć već krajem ljeta - Virus korona - BiH\nČetvrti talas korone u BiH moguć već krajem ljeta\nFoto: Dražan Pozderović/Arhiva | Četvrti talas korone u BiH moguć već krajem ljeta\nAnja Matarugić 24.07.2021 08:30\nBANJALUKA, SARAJEVO - Četvrti talas virusa korona u BiH mogao bi stići već krajem ljeta, a zdravstvene ustanove počele su sa pripremom za veći broj oboljelih, jer, kako kažu, delta soj virusa korona, koji je registrovan u FBiH i koji se duplo brže širi, biće dominantan u novom naletu zaraze.\nPotvrdili su ovo za "Nezavisne novine" u zdravstvenim ustanovama u BiH, gdje kažu da je period ljeta, kada imamo nešto povoljniju epidemiološku situaciju, idealno vrijeme da se što veći broj građana vakciniše.\nEdnan Drljević, infektolog iz Opšte bolnice "Abdulah Nakaš" Sarajevo, u razgovoru za "Nezavisne" rekao je da će četvrti talas kovida-19 u BiH sigurno doći te da će se to možda desiti već krajem ljeta.\n"U prošlom valu kod nas je dominirao britanski soj virusa, ali već sada imamo ustanovljen delta soj, smatramo da će ovaj soj brzo biti dominantan, zbog čega novi talas ne očekujemo u kasnu jesen, već ranije", rekao je Drljević.\nDodao je da zbog toga očekuju i veći broj oboljelih te da će učešće delta soja u ukupnom broju zaraženih u BiH biti oko 40 do 50 odsto.\n"Karakteristike delta soja su, između ostalog, i to da se duplo brže širi. U BiH, prema zvaničnim podacima, imamo tek oko 10 odsto vakcinisanih i oko 30 odsto osoba koje su prebolovale virus, a da bismo imali zaštitu od ovog novog soja virusa, moramo imati makar 90 odsto stanovništva koje je razvilo antitijela", naveo je Drljević.\nIstakao je da je zbog toga realno očekivati da bi sa dolaskom novog talasa virusa korona mogao uslijediti i veći pritisak na zdravstveni sistem.\n"Sa druge strane, u četvrtom talasu ne očekujemo veliki broj smrtnih slučajeva, jer ipak imamo određen broj građana koji imaju djelimičan imunitet", kazao je Drljević.\nMladen Šukalo, specijalista porodične medicine u Domu zdravlja Banjaluka, kazao je da ovaj dom zdravlja prati situaciju u vezi sa virusom korona, kako u svijetu, tako i u regionu, i prilagođava se novonastalim situacijama.\n"U zemljama u okruženju polako raste broj inficiranih i dominira delta soj, što mi takođe pratimo. To nam daje obavezu da budemo spremniji za eventualne novonastale okolnosti. Zbog toga je važno da se građani u što kraćem roku, u što većem broju vakcinišu", rekao je Šukalo za "Nezavisne".\nDodao je da se u gradu na Vrbasu kontinuirano sprovodi masovna vakcinacija, gdje dnevno oko 2.000 građana primi vakcinu te da se pored toga organizuje i imunizacija bez prethodnog najavljivanja.\nDodao je, ako se postigne dobar obuhvat vakcinacijom, da će samim tim i pritisak na zdravstveni sistem biti manji te je najavio da će u ponedjeljak vakcinacija početi i u prigradskim i seoskim ambulantama na području grada Banjaluka.\nBojana Paleksić Dokić, specijalista porodične medicine u Domu zdravlja Bijeljina, kazala je da su zadovoljni odzivom građana na vakcinaciju te da dnevno oko 500 Bijeljinaca primi prvu dozu vakcine.\n"Vakcinacija je jedan od načina borbe protiv četvrtog talasa. I ove i naredne sedmice će u Domu zdravlja Bijeljina biti organizovana vakcinacija po principu otvorenih vrata, to jest vakcinacija bez prethodnog zakazivanja", kazala je Paleksić Dokićeva.\nDodala je da je drugi način pripreme za četvrti talas virusa korona vraćanje rada u zdravstvenim ustanovama kakav je bio u jeku pandemije virusa korona te da se u ovom domu nisu vratili na taj režim, jer je epidemiološka situacija povoljnija, sa veoma malim brojem novooboljelih.\nU Federaciji BiH 243 novozaraženih, preminulo 18 osoba\nU Srpskoj preminulo 18 osoba, 76 novozaraženih\nJednomjesečna beba u Gacku zaražena virusom korona\nU FBiH zaražene 482 osobe, troje preminulo\nU Srpskoj 457 novozaraženih koronom, 12 smrtnih slučајеvа\nBiH druga u svijetu po smrtnosti od virusa korona, prva u Evropi\nKorona guta tone kiseonika dnevno\nU FBiH još 280 oboljelih, devet smrtnih slučajeva\nU FBiH 500 novozaraženih, sedam osoba preminulo\nU Brčkom preminula starija žena, zaraženo još 25 osoba\nU FBiH preminulo 15 ljudi, zaraženo skoro 400\nU Brčkom 25 novozaraženih, preminuo muškarac\nU Federaciji BiH preminulo devet osoba, 434 novozaraženih\nU Srpskoj preminulo 15 osoba, 471 novozaraženih\nU Srpskoj rođeno 36 beba\nOprez vozačima, smanjena vidljivost zbog magle\nKakvo vrijeme nas očekuje u utorak\nU Brčkom tri osobe preminule, pet novih slučajeva korone\nCvijanović: Mladi i obrazovani ljudi - najveći ponos i bogatstvo


Duel počinje u 21 čas na stadionu "San Paolo", što će Zvezdi biti poslednje gostovanje u grupnoj fazi elitnog takmičenja. Iz Napulja je dva dana uoči utakmice stiglo jedno obaveštećenje.\nFudbaleri Zvezde zajedno sa "delijama" proslavljaju pobedu\nNaime, kao preporuku za navijače crveno-belih, čelnici kluba naveli su da je uobičajena tačka nalaženja gostujućih pristalica "Naples Marine Terminal, Maschio Angioino", odnosno kod zamka pored luke u blizini samog centra grada.\nEkspedicija Crvene zvezde u utorak, u pre podnevnim časovima, putuje na jug Italije, a na stadionu Napolija treniraće istog dana u večernjim satima.\nU iščekivanju meča između Liverpula i Crvene zvezde u Ligi šampiona (sreda, 21 čas), u sećanje starijih ljubitelja fudbala dolazi meč istih rivala, odigran na isti datum 1973. godine. Tada je klub sa "Marakane" prvi put odmerio snage sa Crvenima i pobedio sa 2:1. Revanš, koji je usledio dve nedelje kasnije, završen je istim rezultatom. Na obe utakmice u listu strelaca upisao se Slobodan Janković.\nIPAK JE BILA DIMNA ZAVESA Klop otkrio kakva je kadrovska situacija u Liverpulu i ko SIGURNO propušta okršaj sa Zvezdom\nFudbaleri Liverpula u subotu (18.30) igraju u Premijer ligi protiv Hadersfilda, što će biti generalna proba pred okršaj sa Crvenom zvezdom u Ligi šampiona (sreda, 21 sat), a trener "crvenih" Jirgen Klop ima određenih problema da sastavi tim.\nCrvena zvezda je u Ligi šampiona izgubila od Pari Sen Žermena sa 6:1, a pored nereda nakon meča, dogodio se jedan upečatljiv detalj za vreme utakmice, kada su domaći navijači na sraman način provocirali "delije".\nEngleski mediji su ostali prilično zatečeni informacijom ko bi mogao da bude novi trener Mančester junajteda.


Fondacija Prosperitati ima sedam hiljada uspešnih ostvarenja\nBalint Juhas, rukovodilac Fondacije govorio u Tušvanjošu, Rumunija.\nNa Slobodonom uiverzitetu koji se upravo odvija u rumunskom mestu Tušnadfurdo, mađarska Privredna komora organizovala je panel diskusiju na temu: Uspesi u Karpatskom basenu. Pod Fondacijom Prosperitati u Vojvodini ostvareno je preko sedam hiljada uspešnih realizacija, izjavio je Balint Juhas, rukovodilac Fondacije.\n„Mi sve realizovane ugovore smatramo uspesima. U današnjem obraćanju izdvojio bih jednu startap firmu i jedno srednje preduzeće, s ozbirom da je izvoz centralna tema panel diskusije. Imamo jedan uspešan startap proizvod, kvalitetnu čokoladu, ili kvalitetnu životnu namirnicu, to je „Reel" čokolada iz Sente koja je, mislim, osvojila tržište Srbije kvalitetom. Prisutna je na značajnim prodajnim mestima, i potencijalno je značajan izvozni artikal. Firma „Belmil team" iz Ade je veliki izvoznik koji proizvodi svoju robu, školske torbe i izvoze u blizu 30 zemalja. Mislim da je to uspešna priča o jednom srednjem preduzeću. Želeo bih da govorim i o preduzeću „Termometal" koje se oslanja na strane partnere, ove godine su otvorili sto novih radnih mesta" rekao je Juhas za Panon RTV i dodao: „Ne može se govoriti o tendenciji, ali prisutan je i povratak radnika iz inostranstva i treba i to pomenuti, jer je i to jedan od razloga zašto radimo ovakve programe."


Bregu: Potvrđeno da je budućnost Zapadnog Balkana u Evropi - Politika - Dnevni list Danas\nPočetna » Politika » Bregu: Potvrđeno da je budućnost Zapadnog Balkana u Evropi\nBregu: Potvrđeno da je budućnost Zapadnog Balkana u Evropi\nGeneralna sekretarka Saveta za regionalnu saradnju (RCC) Majlinda Bregu rekla je danas da političkim dogovorom o otvaranju pristupnih pregovora EU sa Albanijom i Severnom Makedonijom potvrđeno da je budućnost Zapadnog Balkana u Evropi.\n0Piše: Beta 24. marta 2020. 20.32\nMaljinda Bregu Foto: Beta/Miloš Miškov\n„Od srca čestitam Albaniji i Severnoj Makedoniji koje su pokazale svoju odlučnost da uspešno realizuju program reformi i nastave ostvarivati konkretne i održive rezultate, ispunjavajući uslove za otvaranje pregovora o pristupanju. Ovo je zaslužena nagrada za sav naporan rad, predanost i posvećenost provođenju održivih reformi na putu ka članstvu u Evropskoj uniji“, navela je Bregu u saopštenju.\nOna je dodala da je ovo dodatna motivacija zemljama u regionu da se izbore sa posledicama pandemije korona virusa i zatvaranja zemalja.\n„Ne znamo koliko će ovo trajati, ali smo svi sigurni da će, kada se završi, svet biti umnogome drugačiji. Zato učvršćena evropska perspektiva, kao i činjenica da dobrosusedski odnosi i regionalna saradnja ostaju suštinski elementi procesa proširenja, izgrađeni na uzajamnom poverenju, solidarnosti, sigurnosti, jasnim kriterijumima i obavezama, znači mnogo za region“, navodi se u saopštenju.\nS obzirom da se procenjuje da će se EU suočiti sa recesijom, Bregu je navela da ekonomije zemalja u regionu mogu da plate visoku cenu i da će svaka pomoć koju region dobije biti preko potrebna.\nEU, Majlinda Bregu, Zapadni Balkan\nBrnabić: Savršeno mi je jasna poruka Podgorice da su građani Srbije nepoželjni u Crnoj Gori\nSrbija treba da poveća udeo kapitalne potrošnje u BDP u 2020. i na srednji rok\nMi, građani sveta?


Ana Brnabić sa sekretarom Svete Stolice: Od ključnog interesa što intenzivnija saradnja u svim oblastima - Izazov\nAna Brnabić sa sekretarom Svete Stolice: Od ključnog interesa što intenzivnija saradnja u svim oblastima\nRadio-televizija Srbije\t 22. novembra 2021. 15:15\nAna Brnabić je istakla da je Srbija opredeljena za unapređenje odnosa sa Svetom stolicom, podsetivši da je prošle godine navršena i 100. godišnjica od uspostavljanja diplomatskih odnosa.\n"Srbija visoko uvažava interes i podršku Svete stolice regionu Zapadnog Balkana", istakla je Brnabićeva i ocenila da je od ključnog interesa što intenzivnija saradnja u svim oblastima.\nNavodeći da je evropska perspektiva važna za stabilnost i prosperitet regiona, nadbiskup Galager je istakao da Sveta stolica čvrsto podržava reforme koje Srbija sprovodi u procesu evrointegracija.\nSekretar Svete stolice istakao je da se čvrsto zalaže za očuvanje i zaštitu crkava i manastira na Kosovu i Metohiji, koji za Srbiju predstavljaju snažnu istorijsku i duhovnu vrednost.\nPremijerka Brnabić zahvalila je za podršku evrointegracijama Srbije i principijelnu poziciju Svete stolice po pitanju Kosova i Metohije utemeljenu na poštovanju međunarodnog prava.\nIzražavajući zabrinutost zbog ugroženosti srpskih manastira na Kosovu i Metohiji, premijerka Brnabić je navela da je manastir Visoki Dečani, koji je ujedno i spomenik velike istorijske važnosti ne samo za Srbiju, već i evropsku kulturnu baštinu, uvršten na listu jednog od najugroženijih lokaliteta kulturnog nasleđa Evrope za 2021. godinu.\nPredsednica vlade je istakla da Srbija i Sveta Stolica imaju istovetne stavove prema univerzalnim pitanjima mira i bezbednosti, ljudskih prava i zaštiti životne sredine, i da su to važni osnovi za dalje unapređenje saradnje.\nSekretar Svete stolice Pol Ričard Galager sastao se prethodno i sa predsednikom Srbije Aleksandrom Vučićem koji je tok prilikom rekao da su odnosi Srbije i Svete Stolice zasnovani na istinskom međusobnom poštovanju i poverenju.


Samo Delta hoće da investira u Sava centar - Bizlife.rs\n07:55 Beograd, 22.03.2018.\nNakon tri neuspela tendera za javno-privatno partnerstvo za rekonstrukciju i upravljanje najvećim kongresnim objektom u prestonici, na produženi konkurs pristigla samo jedna ponuda i to od kompanije Delta Holding, pišu Novosti.\nOva kompanija jedina je zainteresovana da uloži novac u Sava centar, a kako navode u Gradu, dodatnog produženja roka neće biti.\nIako je “Delta” još na početku bila voljna da investira u rekonstrukciju Sava centra i svoje uslove predočila u neobavezujućoj ponudi 2016. godine, od prethodnog kruga tendera odustala je zbog promenjenih uslova. Ipak, ovoga puta rešena je da Gradu postane partner i zajednički obnove ovu kongresnu dvoranu.\nU “Delti” opširniji komentar na to što su jedini koji su konkurisali nisu imali, a, kako kažu, sada je odluka na Gradu. Dok i zvanično ne bude saopšteno ime izabranog partnera, neće se oglašavati, pišu Novosti.


RTS :: Umetnost interpretacije – Grigorij Sokolov\nRadio Beograd 3 Umetnost interpretacije – Grigorij Sokolov\nutorak, 26. jan 2021, 20:25\nU večerašnjoj emisiji, interpretativno umeće Grigorija Sokolova demonstriraće snimak zabeležen na koncertu održanom 2009. godine na festivalu Leto u Kisingu, u bavarskom gradu Bad Kisinger, kada je ovaj pijanista izveo sonate Ludviga van Betovena i Franca Šuberta.\nGrigorij Sokolov, ruski umetnik i jedan od najosobenijih pijanista današnjice, rođen je 1950. godine u tadašnjem Lenjingradu, gde je sa samo pet godina počeo da uči klavir. Karijera Sokolova je počela kada je imao dvanaest godina: tada se prvi put predstavio široj sovjetskoj javnosti, koncertom u Filharmonijskom društvu u svom rodnom gradu. Četiri godine kasnije pobedio je na takmičenju Čajkovski, kao do sada najmlađi laureat, a tada ga je primetio Emil Giljels, čija je umetnička ličnost ostavila najveći uticaj na mladog Sokolova. Tokom sedamdesetih godina, Sokolov je brojnim resitalima širom sveta gradio status pijanističke zvezde, još jedne koja dolazi iz sovjetske škole klavira. Iako je njegova koncertna aktivnost, posebno u Sjedinjenim Američkim Državama, oslabila tokom osamdesetih godina, pre svega zbog zategnutih političkih odnosa između ove zemlje i Sovjetskog Saveza, u ovom periodu je njegovo interpretativno majstorstvo dostiglo vrhunac. Kako navodi Milan Milojković „Sokolov je u svojim tridesetim godinama bio slobodniji od, na primer Rihtera, u pogledu tumačenja notnog teksta, ali i od Giljelsa, po pitanju emocionalnog upisa u tumačenje „originalne” ideje kompozicije”. Sokolov danas nastupa pre svega po Evropi, izostavljajući Ujedinjeno Kraljevstvo u znak protesta zbog, kako on navodi, "represivnih" zahteva za dobijanje vize, te održava povremene nastupe u Japanu i Sjedinjenim Američkim Državama.\nRepertoar ovog umetnika je veoma raznovrstan i obuhvata dela od epohe baroka, do sredine XX veka. Iako je za sobom ostavio studijske albume sa delima Baha, Betovena, Šuberta, Šopena, Bramsa, Skrjabina, Rahmanjinova i Prokofjeva, Sokolov je 1995. godine odlučio da prekine sa objavljivanjem diskografskih zapisa. Čak dvadeset godina nije objavljen nijedan snimak ovog umetnika, sve dok 2014. nije potpisao ugovor sa izdavakom kućom Dojče gramofon, prekidajući tako ovu dugačku pauzu. Ipak, i tada je izneo zahtev da svi snimci koje u budućnosti bude objavio ne budu zabeleženi u studiju, već tokom koncertnih izvođenja. Ovakav stav, Sokolov je objasnio sledećim rečima: „Komplikovan sam jer ne verujem u montažu i lepljenje - malo ovoga, malo onoga. Nikada ništa ne sviram isto dva puta, akustika se razlikuje od dvorane do dvorane, kao i šumovi u publici”, naglasio je ovaj pijanista. Njegovo bogato koncertantno iskustvo potiče od više od sedamdeset nastupa koje održi svake godine, i to najčešće u formi resitala, jer je odavno prestao da nastupa sa orkestrima, verujući da ne može da pronađe ansambl sa kojim bi delio istu umetničku viziju i posvećenost. Njegova težnja ka perfekcionizmu, ali i potpunoj izvođačkoj kontroli može se prepoznati i u insistiranju da nastupa na instrumentima ne starijim od pet godina, što dodatno sužava broj mogućih koncertnih podijuma na kojima publika može da uživa u njegovom izvođenju. A ono je često briljantno, sa neverovatnom tehnikom, brzinom prstiju i lakoćom dodira, kojom postiže jedva čujna pijanisima, čak i u veoma brzim tempima. Njegove interpretacije su poetične i sasvim osobene, dok je fraziranje ovog ruskog umetnika neprevaziđeno među današnjim pijanistima.


Evropska unijaPreko 2700 vesti\nRumunija zabeležila 3.855 novozaraženih, 73 osobe preminule\nBUKUREŠT – Prema poslednjim podacima, u Rumuniji je danas zabeleženo 3.855 novih slučajeva zaraze koronavirusom, saopštila je danas Strateška komunikaciona grupa (GCS). Agencija Ađerpres navodi da je obrađeno 19.292 testova na nacionalnom nivou. U Rumuniji je ukupno potvrđeno 209.648 slučajeva...\nVlasti u Italiji danas su usvojile uredbu po kojoj se od 18 časova zatvoraju svi restorani u barovi.\nKorona virus ne jenjava, a stanje u gradovima Srbije se menja iz dana u dan.\nU Republici Srbiji do 15 časova 25. oktobra 2020. godine registrovano je ukupno 39.486 potvrđenih slučajeva kovid 19. Od poslednjeg izveštaja testirani su uzorci 4.739 osoba od kojih je 614 pozitivno. U poslednja 24 sata preminule su 3 osobe\nRekordan procenat pozitivnosti u Srbiji: Polovina zaraženih iz Beograda, nestabilno i u drugim gradovima...\nU Srbiji je u poslednja 24 sata registrovano je 614 novozaraženih koronavirusom, dok su od posledica virusa u poslednja 24 sata preminule tri osobe. Prema podmacima Ministarstva zdravlja i Instituta “Batut”, na virus je u poselednja 24 sata testirano 4.739 osoba. Na respiratorima u bolnicama širom...


Iz iskustva prethodne godine, koje softvere i servise su imale kompanije koje su sa najmanje posledica prošle kroz kovid krizu prosle godine?\nIvan Simonović: Kada pričamo o informacionim tehnologijama, ono što se pokazalo kao najvažnija stavka za uspešno poslovanje jeste pouzdana IT infrastruktura. Pod tim podrazumevamo bezbednost kao i podršku partnerskih firmi koje rade na održavanju celokupnog sistema, kako hardvera, tako i softvera. Takođe, kompanije koje su u kratkom vremenskom roku odabrale pouzdanu i jednostavnu platformu za kolaboraciju, bile su u velikoj prednosti jer su za kratak vremenski period uspele da organizuju rad od kuće.\nSvim srednjim i velikim kompanijama, bio je neophodan ERP za upravljanje i kontrolu nad resursima. Koliko je ERP u tom trenutku bio važan, govori I to da kompanije koje su odlagale implementaciju ERP-a prošle godine, nakon prelaska na kovid režim, odlučile da hitno pristupe uvođenju.\nCloud tehnologija, umnogome je pomogla kompanijama, jer su održavanje svojih servisa prepustili kompanijama čija je to osnovna delatnost, a oni mogli da se bave svojim biznisom, pri čemu su bili sigurni u to da će svi servisi biti dostupni.\nKada shvatite da ne zavisite od fizičke lokacije da bi pristupili svakodnevnoj dokumentaciji, kada vam za operativni rad nije potrebna kancelarija, već internet konekcija i računar ili telefon u znatnoj ste prednosti u odnosu na konkurenciju. Kompanije koje su u svom poslovanju koristile neku vrstu document management sistema, bile su korak ispred drugih kompanija\nKakav način poslovanja očekujete od septembra?\nIvan Simonović: Situacija je krajnje neizvesna. Svetske prognoze su takve da se od septembra očekuje novi talas pandemije. U skladu s tim, verujemo da se budući period neće mnogo razlikovati od proteklog. Moramo biti spremni na takav scenario, te se na vreme pripremiti na ponovni rad od kuće, online sastanke, komunikaciju sa partnerima i klijentima. Protekla godina nam je pokazala da moramo na vreme biti spremni za različite uslove poslovanja i da ne smemo prepuštati stvari slučaju. Generalno je očekivanje nekog hibridnog načina poslovanja u okviru kojeg će delovi kompanija raditi od kuće a drugi delovi iz kancelarija. Značajna će biti i sposobnost adaptacije kompanija na nove okolnosti, a to podrazumeva česte promene radnog okruženja (od kuće ili iz kancelarije) verovatno na nedeljnom nivou. Kompanije sa više digitalizovanih procesa će lakše proći kroz izazovnu jesen koja nas očekuje.\nKoliko je uspešan takozvani hibridni način poslovanja?\nIvan Simonović: Moram priznati da pre cele ove situacije, Coming Computer Engineering nije bila kompanija koja je bila otvorena za hibridni način poslovanja, jer smo smatrali da je rad iz kancelarije i komunikacija sa kolegama od presudnog značaja za uspešan posao. Međutim, sticajem okolonosti, uvideli smo da i ovakav način poslovanja ima svoje prednosti. Zaposleni dobijaju priliku da organizuju svoje vreme na najbolji mogući način i usklade svoje privatne i poslovne obaveze, kao i afinitete za rad od kuće ili kancelarije. Na našem primeru se pokazalo da je ovakav način poslovanja doprineo tome da produktivnost raste. S druge strane, kompanije su se okrenule online sastancima, pa sada mnogo brže možemo organizovati i održati razne obuke, prezentacije i slično.\nDa bi sve to funkcionisalo na pravi način, potrebni su softverski alati koji to omogućavaju. Kada postoji način da se posao završi uspešno, lokacija sa koje se posao obavlja prestaje da bude važna.\nKoliko je vremenski neophodno da bi se kompanija digitalno transformisala i da li je taj proces moguće zavrsiti do Septembra?\nIvan Simonović: Nezahvalno je licitirati vreme potrebno za digitalnu transformaciju jedne kompanije. Digitalizacija nije jednokratan posao, to je proces koji se odvija neki vremenski period, ali bitno je za početak prepoznati ključne tačke poslovanja i krenuti u njihovu tranziciju.\nComing Computer Engineering u okviru svoje ekspertize ima mogućnost da, u slučaju da postoji potreba kao što je bila kriza sa Korona virusom, brzo prepozna kritične tačke i brzo ih digitalizuje kako bi poslovni procesi bili unapređeni ili ne bi bili ugroženi nekim vanrednim događajem. Iako septembar deluje kao izuzetno kratak rok, postoje procesi koji mogu da nas pripreme za evenutalnu krizu u obavljanju svakodnevnih dužnosti od jeseni.


24 sekunde za pravu inspiraciju - ESQUIRE.RS\n24 sekunde za pravu inspiraciju\nPoznata beogradska umetnica Milica Vučković zna formulu uspeha\nU „samo“ 24 sekunde, prikazani su brojni atraktivni detalji naše prestonice, kao i delić ubrzanog dana koji mlada umetnica savladava noseći novi revolucionarni Nike Air VaporMax - model koji inspiriše brzinom i pomeranjem vlastitih granica. Pored toga što se bavi umetnošću i tetoviranjem, Milica Vučković veliki deo svog slobodnog\nvremena provodi trčeći beogradskim ulicama i obarajući lične rekorde.\nUpravo joj opuštenost i zadovoljstvo u osvajanju gradskih ruta omogućavaju da u brojnim atraktivnim detaljima\nBeograda pronađe inspiraciju za umetnost koju stvara. „Grad najbolje možete da doživite kada funkcionišete u brzini koju vam grad zadaje“ Miličin je stav.\nPrepoznavši umetnost u dizajnu i tehničkim performansama najnovijeg Nike Air VaporMax modela, Milica je u saradnji sa VICE-om, globalnim partnerom kompanije Nike, snimila video koji u samo 24 sekunde prikazuje ceo njen dan, 24 sata u kojima, nošena apsolutnom superiornošću ovog modela, traga i pronalazi inspiraciju.\nUpravo je revolucionarni Air VaporMax rezultat inspiracije koja je nastala pre gotovo tri decenije, kada je prvi put rođena ideja vazdušnih jastuka, a nastavljena ambicioznim planom da jednoga dana stvore đon potpuno prožet vidljivim jastučićima. Ova tehnologija, udružena sa fleksibilnim Nike Flyknit gornjim delom, kreira najlakši i najfleksibilniji Air Max ikada!\nOsmišljene da dominiraju na asfaltiranim površinama gradskih džungli, nove Air VaporMax nadmašiće sva\ntattoo nike fitnes promo trčanje patike


Srbija u regionu osetljivom na klimatske promene - Društvo - Dnevni list Danas\nPočetna » Društvo » Srbija u regionu osetljivom na klimatske promene\nSrbija u regionu osetljivom na klimatske promene\nSrbija je prva u regionu i među prvim zemljama u svetu definisala planove i ciljeve za smanjenje klimatskih promena i ublažavanje njenih posledica, izjavio je danas ministar zaštite životne sredine Goran Trivan.\n0Piše: FoNet 11. septembra 2018. 17.24\nPovodom početaka realizacija projekta „Priprema izveštaja prema okvirnoj Konvenciji o promeni klime“, Trivan je rekao da je cilj Srbije da se do 2030. smanji emisija gasova sa efektom staklene bašte za 9,8 odsto u odnosu na 1990. godine i da će to sigurno dostići.\nKako je saopštilo Ministarstvo, Trivan je kazao da država, pored ostalih mera, ima nameru da pošumljavanjem pospeši taj proces, kao i aktivnostima koje će biti realizovane u okviru aktuelnih projekata.\n„Kako bi dosegli postavljene ciljeve, Srbija bi trebalo da usvoji Zakon o klimatskim promenama koji je pripremljen i prošao javnu raspravu“, rekao je Trivan.\nPrema njegovim rečima, biće to najvažniji zakon, koji će primorati sve sektorske politike da „svoja činjenja prilagode smanjenju emisije gasova sa efektom staklene bašte“ i omogućiti da se skrati period rešavanja tih problema.\nZamenica stalne predstavnice UNPD Steliana Nedera istakla je da je prethodni nacionalni izveštaj pokazao da u Srbiji klimatske promene imaju veliki uticaj, naročito u oblasti poljoprivrede, vodoprivrede i šumarstva, te da se Srbija nalazi u regionu naročito osetljivom na klimatske promene.\nNacionalni direktor projekta Andrej Bojić istakao je da se u Srbiji neprekidno povećava emisija gasova staklene bašte, kao i da će u naredenim godinama pitanje ograničenja emisije gasova sa efektom staklene bašte i preduzimanje drugih mera za ublažavanje i smanjenje posledica klimatskih promena biti jedno od prioritnih.\nekologija, goran trivan, klimatske promeneBeograd


Dvodnevni sajam poslovnih mogućnosti i stručnih praksi Konteh održaće se 21. i 22. marta sa početkom u 9 časova na Fakultetu tehničkih nauka u Novom Sadu. Sajam dvanaestu godinu za redom organizuje EESTEC LC Novi Sad sa ciljem da pomogne diplomcima i studentima tehničkih nauka da pronađu posao ili praksu.\nOve godine na sajmu će se predstaviti 31 kompanija, među kojima su VegaIT, koja je generalni pokrovitelj, kao i RT-RK, Vivify, Devoteam, Microsoft, Levi9 i mnoge druge. Neke od kompanija održaće jednočasovno predavanje u svečanoj sali Fakulteta tehničkih nauka, gde će se predstaviti studentima, a sve će imati svoje štandove duž hodnika fakulteta.\nTako RT-RK na svojoj veb stranici poziva studente da posete njihov štand – „Na samom štandu imate priliku da se upoznate sa predstavnicima našeg HR tima, od kojih možete dobiti informacije o studentskim stipendijama, prakasama i letnjim školama, ali i otvorenim pozicijama za posao u našoj kompaniji. Takođe, deo našeg tima na sajmu su i inžinjeri koji vam mogu pružiti mini prezentaciju izloženih demoa i dati odgovore na pitanja tehničke prirode.“\nPored studenata FTN-a, Konteh posećuju i studenti drugih srodnih fakulteta. Tako je studentkinja master studija Prirodno-matematičkog fakulteta, Jelena Obradović obišla sajam prošle godine Za portal iSerbia kaže –\n„Na mnogim štandovima imaju takmičenja ili testovi za neke nagrade kao recimo power bank, šolje, majice i tako to. Za posao i praksu uglavnom ispričaju nešto ukratko i daju ti mejl adresu gde možeš da im pošalješ CV. Zanimljivo je, ali sam više išla da obiđem sajam, nego sa namerom da nađem posao ili praksu“\nSajam Konteh idealna je prilika za pronalazak prvog posla ili sticanja prakse za sve mlade ljude koji izučavaju tehničke nauke, što potvrđuje činjenica da se održava dvanaesti put za redom.\nSvoj CV možete ostaviti na sajtu organizatora, gde će biti aktivan godinu dana, odnosno do sledećeg sajma ili ga lično možete predati predstavnicima kompanije u kojoj biste želeli da radite i čekate da vas kontaktiraju.\nPored prezentacija kompanija, na ovogodišnjem sajmu održaće se i radionica koja za cilj ima da nauči mlade da napišu kvalitetan CV i da što uspešnije obave intervju za posao.\nViše informacija o organizaciji i sajmu\nUdruženje studenata elektrotehnike Evrope (EESTEC) svoj lokalni komitet u Novom Sadu osnovalo je 2001. godine na kongresu u Londonu. Udruženje okuplja studente sa više odseka na Fakultetu tehničkih nauka u Novom Sadu i broji preko 320 članova, od toga preko 50 aktivnih. Njihov cilj je da povežu studente elektrotehnike i računarstva širom Evrope kroz organizovanje različitih seminara, razmene studenata, kao i stručnih praksi. Tako 2006. godine prvi put organizuju Konteh, sajam poslovnih mogućnosti i stručnih praksi.\nSajam ima za cilj da studentima-posetiocima pruži priliku za zaposlenje ili stručnu praksu, a kompanijama omogući povezivanje sa obrazovnim institucijama i kvalitetnim kadrom.\nViše informacija možete pronaći na stranici Konteh-a, kao i na društvenim mrežama.\nIzvori: Konteh / RT-RK


+387 33 947-947 Posjetite objekat\nKeynote Speaker 6. FMCG Summita je Miodrag Borojević, Član Upravnog odbora - Fortenova Group (Ex Agrokor), govorit će o temi "Razvoj trgovine u regionu", te koji su to izazovi i perspektive za trgovce u BiH.\nIzvršni direktor "Pokopa": Kako se sahranjuju umrli od koronavirusa?!\nDoktoru Draganu Stevanoviću prekinut angažman u Općoj bolnici Sarajevo nakon kritika na zdravstveni...\nI danas stižu dobre vijesti iz Italije: Zabilježen novi pad broja preminulih!\nDarko Lazić se ne doziva pameti: Sjeo za volan moćne mašine i ne skida osmijeh s lica, a kilogrami s...\nRada nakon četiri godine stavila tačku na vezu sa Harisom: Zbog ovoga je odlučila da više nikad ne ž...\nKCUS se oglasio o smrti sarajevskog epidemiologa Šefika Pašagića!\nŠvedska plaća danak za blage mjere: Za 24 sata preminulo 114 ljudi!\nVirtuelna ljubav u doba korone: Da li je moguće ostvariti je?


NJEMAČKA PODRŽALA INZKA: NEHUMANO JE VELIČATI RATNE ZLOČINE I GENOCID | RTVUSK.ba\n-\tIz Ambasade Njemačke u BiH oglasili su se povodom odluke visokog predstavnika Valentina Inzka da zabrani negiranje genocida i drugih zločina u BiH, kao i veličanje ratnih zločinaca. U saopćenju su prenijeli stav Vlade Njemačke\nBIH, 23. jula - "Poricanje ili čak veličanje ratnih zločina i genocida neprihvatljivi su i ometaju približavanje Bosne i Hercegovine EU. Svi političari u BiH pozvani su da im se aktivno suprotstave", rečeno je iz Ambasade.\nPodsjećaju da je njemački savezni ministar Haiko Maas 28. Oktobra prošle godine izjavio da "u zemlji koja se želi pridružiti EU, jednostavno ne može biti mjesta za nacionalističku agitaciju, poricanje ratnih zločina ili veličanje ratnih zločinaca".\n"Genocid u Srebrenici je historijska činjenica. To je utvrdio Međunarodni krivični sud za bivšu Jugoslaviju u Hagu. Relativizacija, poricanje ili veličanje ratnih zločina i genocida nehumani su i štete sjećanju žrtava", stoji u reakciji.\nSavezna vlada podržava sve napore koji konsolidiraju temelje mira i prosperiteta u Bosni i Hercegovini - uključujući rad visokog predstavnika.\n"Pomirenje i izgradnja povjerenja ostaju pitanja koja moraju imati najveći prioritet za sve lokalne i međunarodne aktere. Svojom je odlukom odlazeći visoki predstavnik jasno stavio do znanja koju važnost pitanje pomirenja ima za budućnost Bosne i Hercegovine", zaključuje se u reakciji.


eKapija | Cisco Unity - objedinjeni sistem za slanje poruka firmama svih veličina, prenos glasa, nove telefax tehnologije\nIzvor: eKapija | Ponedeljak, 20.06.2005.| 15:31\nCisco Unity - objedinjeni sistem za slanje poruka firmama svih veličina, prenos glasa, nove telefax tehnologije\nCisco Systems, Inc. je objavio da njegova povećana usredsređenost na objedinjavanje sistema daje rezultate u vidu merljivog uspeha njegovih klijenata i uspeha na tržištu aplikacija za IP komunikacije. Objedinjavanjem bezbednosti i glasovnih komponenti sa najnovijim rešenjima za IP komunikacije, Cisco obezbeđuje viši nivo bezbednosti, ubrzavajući realizaciju rešenja i čineći je ekonomičnijom i poboljšavajući produktivnost korisnika. Klijenti iz klase kompanija i srednjih preduzeća mogu realizovati ova nova rešenja koristeći novi sistem Cisco Unity, verzije 4.05, dok manja preduzeća i filijale mogu uživati u bezbednoj integraciji pomoću verzije 2.1 Cisco Unity Express sa ruterima za objedinjene usluge Cisco 2800 i 3800.\n"Cisco Unity definitivno ima finansijskog smisla," kaže Bernie Rodriguez, direktor za IT kompanije Texas Instruments, u kojoj ima 20.000 Cisco Unity korisnika. "Prema našim početnim procenama, sistem je dobio pozitivnu ROI manje od godinu dana po prvobitnoj realizaciji. Očekujemo da u sledeće dve do tri godine ostvarimo značajne uštede u ukupnim troškovima slanja poruka kompanije TI."\nKombinujući svoje znanje u oblasti šifrovanja i umrežavanja sa iskustvom u tehnologiji prenosa glasa, Cisco sada u okviru svoje ponude proizvoda za IP komunikacije nudi nekoliko mogućnosti povećane bezbednosti. Uz Cisco Unity verzije 4.05, korisnici aplikacija za prenos glasa sada imaju veću privatnost koristeći bezbedno, privatno slanje poruka. Glasovni mediji i signali se bez dodatnih troškova šifruju tako da poruke ne može razumeti niko sem onoga kome su namenjene.\nUz Cisco Unity Express verzije 2.1, umrežene organizacije podeljene na više lokacija imaće koristi od ključnih mogućnosti kao što su distribucija sistemskih poruka za važne poruke koje treba poslati svima na sistemu i Voice Protocol for Internet Mail (VPIM) umrežavanje sa Cisco Unity Express sistemima, koje pruža fleksibilnije i ekonomičnije mogućnosti realizacije. Kompanije sada mogu da koriste centralizovani Cisco Unity u sedištu kompanije uz Cisco Unity Express u svakoj od filijala, omogućavajući sistemima za glasovnu poštu da lako razmenjuju poruke. Ovim se u značajnoj meri može povećati produktivnost kompanije, jer zaposleni mogu doći do poruka brže nego ranije, u manje koraka i istovremeno smanjujući ukupne troškove održavanja mreže pošto su sistemi objedinjeni.\n"Crkve nemaju velike budžete, zbog čega moramo mnogo da mislimo na produktivnost i smanjenje troškova," rekao je John Shamblin, glavni pastor, baptističke crkve Briarwood. "Ostvarujemo uštede na održavanju koristeći ruter sa softverom Cisco Unity Express i Cisco Call Manager kako bismo sami upravljali svojim telefonskim sistemom, a to nas čini produktivnijim. Pre nego što smo nabavili Cisco Unity Express, naše osoblje je moralo da lično odgovori na svaki telefonski poziv. Sada smo u mogućnosti da koristimo glasovnu poštu kako bismo onima koji nas zovu pružili uputstva, obaveštenja o vremenu službi i obaveštenja o dešavanjima. Čak koristimo rešenje IP Communications kako bismo informacije naših učitelja iz učionica preneli na mrežu tako da je moguće pratiti nedeljnu posećenost časova – što jednostavno nije bilo moguće sa starim telefonskim sistemom."\nRešenje Cisco Unity za objedinjeno slanje poruka u punoj meri podržava prelazak na otvorene standarde. Dodavanjem mogućnosti za dodeljivanje dozvola za pristup protokolu Internet Mail Access Protocol (IMAP), pogodnosti Cisco Unity mogu se proširiti na organizacije koje koriste sisteme elektronske pošte zasnovane na protokolu IMAP čime se PC računarima omogućuje pristup svim porukama Cisco Unity glasovne pošte putem klijnata za elektronsku poštu. Klijenti koji koriste Cisco Unity za Domino će, baš kao i korisnici Cisco Unity za Exchange, moći da primene mehanizam zaobilaženja grešaka čime će se obezbediti otpornost i redundantnost i pomoći objedinjavanje i međusobna razmena poruka radi prelaza sa sistema zasnovanih na TDM na objedinjenu mrežu.\nCisco nastavlja da pronalazi nove načine da objedini aplikacije za glasovne poruke kako bi podstakao produktivnost. "Cisco Unity povećava produktivnost omogućavajući onima koji ga intenzivno koriste, kao što su rukovodioci prodaje, da u svojim regionima pošalju informacije velikim grupama korisnika," nastavio je Rodriguez. "On u Evropi omogućava korisnicima da objedine glasovne poruke sa svojih mobilnih telefona sa svojim sandučićima za elektronsku poštu radi bržeg pristupa sredstvima komunikacije. Takođe je poboljšao našu sposobnost kao IT organizacije da odgovorimo potrebama korisnika."\nCisco takođe povećava produktivnost, bezbednost i virtuelizaciju dodatnim faks mogućnostima u sviti aplikacija IP Communications. Kompanija sada nudi Cisco Unity Fax server, zasnovan na programu Captaris RightFax 9.0 Enterprise Suite, koji objedinjuje faks sa podacima, glasom i desktop aplikacijama.


Gabrijel Eskobar: Zapadni Balkan je već deo Evrope\nZamenik pomoćnika sekretara u Birou za evropska i evroazijska pitanja Stejt departmenta Gabrijel Eskobar (Gabriel Escobar) izjavio je da Sjedinjene Države (SAD) nastavljaju da podržavaju ulazak i Srbije i Kosova, ali drugih zemalja Zapadnog Balkana u Evropsku uniju (EU).\nOnlajn konferenciju u Briselu pod nazivom "Dijalog Beograd-Priština: Povratak na pravi put" organizovali su Evropski centar za politiku (EPC) u saradnji sa Misijom SAD pri EU.\nEskobar je u svom prvom javnom obraćanju od kada je postavljen na mesto zamenika pomoćnika sekretara u Birou za evropska i evroazijska pitanja Stejt departmenta, rekao da osnovne odlike pristupa SAD nakon promene administracije u Vašingtonu, ostaju iste – ulazak zemalja Zapadnog Balkana u EU.\n"Naša politika za Zapadni Balkan, ne samo za Srbiju i Kosovo, jeste da želimo da ih vidimo u EU. Za nas oni već jesu deo Evrope", rekao je Eskobar.\n"Ceo regiona Zapadnog Balkana, sa 125 milijarde bruto društvenim proizvodom, 20 miliona stanovnika, oko pet odsto privrednog rasta, jeste jedan od regiona u Evropi s najvišim rastom", rekao je Eskobar.\nPrema njegovim rečima, SAD će podržati napore Srbije i Kosova da razviju bliže odnose, i da zatim, zajedno sa drugim zemljama Zapadnog Balkana, uđu u EU.\n"Podržaćemo napore EU dijaloga da Srbija i Kosovo razviju bliže odnose, a zatim da zajedno uđu u EU", rekao je Eskobar.\n"Sjedinjene Države preko svojih ambasada u Beogradu i Prištini rade na tome da se svi postignuti dogovori sprovedu. Mi ohrabrujemo lidere da posvete svoju energiju dijalogu, a ne da ga zaobilaze, odnosno da primene sve što su oni ili njihovi prethodnici dogovorili u okviru Briselskog procesa", rekao je Eskobar.\nPrema njegovim rečima, sve zemlje koje su ušle u EU, postale su više demokratske, perspektivnije i stabilnije.\nLajčak: Ne postoji alternativa normalizaciji odnosa\nSpecijalni predstavnik EU za dijalog Miroslav Lajčak je rekao da ne postoji alternativa normalizaciji odnosa Beograda i Prištine.\n"Osim ako Srbija i Kosovo ne žele da se zaglave zauvek, u statusu quo. Nema razloga za čekanje, niti bilo ko ima interesa da smeta ovom procesu. Što je pre proces gotov, biće bolje za građane i Srbije i Kosova, ali i regiona. Hajde da se fokusiramo na to šta i kako može da se uradi", rekao je Lajčak.\n„Mandat u procesu koji vodim trebalo bi da donese Kosovu puno međunarodno priznanje, kao i konsolidaciju i kontrolu nad celom svojom teritorijom. Takođe, i značajan napredak u evropskim integracijama. Uporedo sa tim, proces bi trebalo da kreira radna mesta, da razvije ekonomiju i da pomogne rešavanje pitanja vladavine prava“, dodao je Lajčak.\nPrema njegovim rečima, Evropska unija nikoga, i ni na šta, ne primorava.\nKako je objasnio, Srbija i Kosovo moraja da stanu iza sporazuma o normalizaciji odnosa, a na vladama Srbije i Kosova je da da ga objasne svojim građanima, brane i sprovedu.\n„To je sporazum između Kosova i Srbije o normalizaciji njihovih odnosa...Mi ćemo uraditi naš deo posla, ali moramo biti precizni i da znamo tačno o kakvom procesu je reč“, dodao je Lajčak.\nMiroslav Lajčak (na fotografiji, 1. jun 2021.): Što je pre proces gotov, biće bolje za građane i Srbije i Kosova, ali i regiona\nOd 2011. godine, Srbija i Kosovo, obavezali su se na čitav niz međusobnih dogovora, podsetio je Lajčak.\n"Neki od tih dogovora su ostvareni, neki su ostvareni samo delimično. Ali, način na koji mi prilazimo dijalogu, jeste da pokušavamo da ostvarimo dva zadatka. Prvi je da se dogovaramo o sadržaju detaljnog sporazuma o normalizaciji odnosa, a drugi, paralelni zadatak, jeste da se osvrnemo na sve ranije dogovore, i postaramo da se oni ostvare", rekao je Lajčak.\nIzvršna direktorka platforme CiviKos Donika Emini izjavila je da status quo kada se govori o odnosima Beograda i Prištine, jednostavno nije rešenje.\nStatus quo jednostavno nije opcija.\n- Donika Emini, CiviKos\n"Možda to izgleda tako, jer obe strane učestvuju u razgovoru. Ali, status quo jednostavno nije opcija. Potrebno je da počnemo da razgovaramo o ozbiljnim temama, i na taj način, skupimo snage da se pozabavimo svim otvorenim pitanjima, ne samo između Srbije i Kosova, već i drugih zemalja u regionu", rekla je Emini.\nMiroslav Lajčak je najavio da će 15. septembra otputovani u redovnu posetu regionu, koju počinje posetom Prištini gde će razgovarati sa kosovskim zvaničnicima. Nakon posete Prištine, Lajčak dolazi u Beograd.\nGabrijel Eskobar je rekao da ne isključuje mogućnost da sa Lajčakom poseti region i razgovara sa liderima i stranama u dijalogu, a u zavisnosti od razvoja pandemijske situacije.\nPoslednji sporazum potpisan u Vašingtonu 4. septembra 2020.\nPoslednji sporazum koji su potpisali predstavnici Beograda i Prištine, potpisan je u Vašingtonu, u Beloj kući, 4. septembra, 2020. godine, a u njemu Kosovo pristaje na jednogodišnji moratorijumom na traženje članstva u međunarodnim organizacijama, dok se Srbija saglasila da na godinu dana odustane od kampanje za povlačenje priznanja kosovske nezavisnosti.\nU prisustvu tadašnjeg predsednika Sjedinjenih Američkih Država, Donalda Trampa, tada premijer Kosova Avdulaha Hotija i predsednik Srbije Aleksandra Vučića, potpisali su dokument kojim se obavezuju, između ostalog, i da da će Srbija i Kosovo zajednički raditi sa američkom Međunarodnom korporacijom za finansijski razvoj (U.S. International Developement Finance Corporation) i EXIM-om (bankom, prim. RSE) kako bi se sprovelo u delo više memoranduma – o izgradnji "autoputa mira" i železničkih trasa Priština-Merdare i Niš-Priština.\nSporazum navodi i da će se obe strane pridružiti "Mini Šengen" zoni, kojoj je kasnije promenjeno ime u "Otvoreni Balkan", potpisivanjem više sporazuma u Skoplju, 29. jula, a kojim su obuhvaćene Albanija, Severna Makedonija i Srbija.\nU Vašingtonu su se obe strane obavezale i na a poštovanje religijskih sloboda, uključujući i obnavljanje međureligijskog dijaloga, zaštitu verskih znamenitosti i primenu sudskih odluka kojima se štiti Srpska pravoslavna crkva, kao i na nastavak restitucije imovine žrtava holokausta koje nemaju naslednike i neupitne jevrejske imovine.\nPrvi sporazum o normalizacije odnosa Beograda i Prištine u Briselu\nDijalog o normalizaciji odnosa Srbije i Kosova uz posredstvo Evropske unije počeo je u martu 2011. godine.\nU oktobru 2012. podignut je na politički nivo, a u aprilu 2013. godine postignut je Briselski sporazum koji do danas uglavnom nije sproveden, a čiji deo se odnosi i na formiranje Zajednice srpskih opština.\nPrvi sporazum o principima normalizacije odnosa Beograda i Prištine, potpisan je 19. aprila 2013. u Briselu.\nVećina dogovora iz ovog sporazuma nisu sprovedeni.


Saobraćaj se odvija preko mosta u New Jerseyju, 18. maj 2021.\nKljučni američki republikanski zakonodavac rekao je u nedjelju da vjeruje na riječ predsjedniku Joe Bidenu da nema namjeru da uloži veto na infrastrukturnu mjeru od 1,2 hiljada milijardi američki dolara na koju je Biden pristao prošle nedjelje, iako je u početku američki lider rekao da će je odbiti ako Kongres također ne usvoji zakon o socijalnoj pomoći.\nSenator Mitt Romney iz države Utah, jedan od pet republikanskih centrista koji su sa Bidenom pregovarali o infrastrukturnom paketu namijenjenom popravci propadajućih puteva i mostova u zemlji, rekao je za CNN: "Vjerujem predsjedniku" da će potpisati mjeru finansiranja ako to Kongres sam odobri narednih mjeseci.\nBiden je unio zabunu oko svoje podrške dvopartijskom zakonu o putevima i mostovima izjavivši prvo u četvrtak da je pristao na dogovor sa nekolicinom opozicionih zakonodavaca. Ubrzo nakon toga, Biden je rekao da će uložiti veto ako ga Kongres ne donese zajedno sa dodatnim hiljadama milijardi predviđenih za proširenje socijalne bezbjednosti američkih porodica i unaprijeđenje upotrebe čiste energije.\nU subotu je Biden rekao da su njegovi komentari "stvorili utisak da saopštavam prijetnju vetom na plan na koji sam upravo pristao, što sigurno nije bila moja namjera".\nBiden je rekao da se nada da Kongres odobrava oba zakona, iako dobro razumije da će se republikanci usprotiviti potrošnji za socijalnu zaštitu, s čim će taj zakon vjerovatno dobiti samo podršku demokrata u politički podijeljenom Kongresu.\n"Dakle, da budemo jasni: naš dvostranački sporazum ne spriječava republikance da pokušaju da poraze moj plan za porodice; isto tako, oni ne bi smjeli da imaju primjedbe na moje posvećene napore da usvojim taj plan za porodice i druge prijedloge u tandemu", rekao je Biden. "Pustićemo američki narod - i Kongres - da odluče."\nRomney je rekao: "Mi republikanci kažemo 'Apsolutno, ne' a ono što demokrate nazivaju trošenjem za 'ljudsku infrastrukturu'".\n"Ne podižite porez; popravite infrastrukturu (puteve i mostove)", rekao je Romney. "Uradite to."\nAli Romney je dodao: "Mislim da (Biden) pravi veliku grešku" zakonom za socijalnu potrošnju. "Nećemo se potpisati za zakon od više hiljada milijardi dolara".\nJoš jedan od republikanaca koji su pregovarali o infrastrukturnom paketu sa Bidenom, senator Bill Cassidy iz Louisiane, rekao je za NBC da su zakonodavci koji su pregovarali sa Bidenom dobili uvjeravanja da to neće biti povezano sa demokratskim paketom o potrošnji u korist porodica.\n"Zašto je to važno", upitao je Cassidy. "Prvo, postoji dvopartijsko protivljenje dijelu netvrdog infrastrukturnog zakona (demokrata). Dvopartijski u oba doma, to je broj jedan. Broj dva, republikanci misle da je taj dio loš za našu zemlju. Imamo stopu inflacije višu nego što je bila već prilično dugo. A taj zakon bi to povećao."\n"Ovaj zakon za infrastrukturu dobar je za Ameriku, za sve Amerikance“, rekao je on. "To će nas učiniti produktivnijim; stvoriće puno radnih mjesta."\nMnoge demokrate, posebno progresivci, tvrde da su agresivna borba protiv klimatskih promjena i širenje američke mreže socijalne bezbjednosti podjednako važni kao i popravljanje fizičke infrastrukture. Biden je predložio povećanje poreza nekim američkim korporacijama kako bi se platio početni infrastrukturni plan od oko dvije hiljade milijardi dolara.


Samo ozbiljno bolesni odlaze na duže bolovanje | Boom93\nSamo ozbiljno bolesni odlaze na duže bolovanje\nКoliko zaposleni koriste bolovanje kraće od mesec dana, koje snosi poslodavac, niko ne broji. Poslodavci pak tvrde da u sezoni letnjih, poljoprivrednih radova imaju ozbiljan problem da organizuju posao, jer istovremeno više zaposlenih otvara bolovanje na deset do 15 dana, dok traju radovi.\nZbog toga je Privredna komora Srbije (PКS), još prošle godine, Ministarstvu za rad predložila izmenu Zakona o radu tako da se poslodavcu omogući da, kada je više od 10 odsto radnika na bolovanju, zatraži izveštaj od nadležne zdravstvene ustanove i da se utvrdi da li je njegov zaposleni osnovano koristio bolovanje.\n„Ukoliko se utvrdi da je lekar izdavao potvrde o privremenoj sprečenosti za rad koje nisu bile osnovane pokrenuće se postupak pred Ministarstvom zdravlja radi izricanja disciplinske mere protiv nadležnog lekara“, piše u predlogu dopune Zakona o radu PКS.\nInicijativu su predali Ministarstvu za rad, a od njih je stigao odgovor da će PКS biti uključena u Radnu grupu za izmenu Zakona o radu koji se planira 2021. godine radi usklađivanja sa direktivama EU.\nStupile na snagu izmene krivičnog zakonika


Uskoro i na sarajevskim ulicama taktilne vodilice za slijepe\nFikret Zuko direktor Udruženja slijepih Kantona Sarajevo i Safeta Baković uposlenica u Udruženju, 09.11.2015. godine posjetili su Ministarstvo saobraćaja Kantona Sarajevo. Sa pomoćnicom ministra Emicom Tuzi i njenim saradnicima razgovarali su o realizaciji projekta kojim se planira ugrađivanje taktilnih vodilica za slijepe i zvučnih semafora na širem području Skenderije. Projekat je završen, analizirani su detalji, a naredna faza je objavljivanje javnog poziva za izvođače.\nDogovoreno je da se organizuju sastanci sa načelnicima općina, s ciljem da se slični projekti implementiraju na području cijelog Kantona Sarajevo. Ovom prilikom prezentirane su taktilne vodilice za slijepe, češke proizvodnje, koje se ugrađuju i na području Evropske unije. Radi se o betonskim / kamenim pločama koje su urađene po evropskim standardima.\nSa zadovoljstvom možemo konstatovati da će ovakve ili slične vodilice uskoro biti ugrađene i na sarajevskim ulicama, što će uz zvučne semafore bitno okašati kretanje slijepih osoba. Prva je na potezu općina Centar, koja je započela rekonstrukciju ulice Ferhadija, glavnog šetališta u Sarajevu.


NA POGREŠNOM PUTU U DRUGU LIGU: Dok Zapad glumi korona krizu, Kinezi grabe ka apsolutnom svetskom lideru – DnevniZurnal\nNA POGREŠNOM PUTU U DRUGU LIGU: Dok Zapad glumi korona krizu, Kinezi grabe ka apsolutnom svetskom lideru\nby admin 12/09/2021, 10:26 999 Views\nGeneralni sekretar Ujedinjenih nacija Antonio Gutereš upozorio je danas da se svet kreće u pogrešnom smeru i da se suočava sa ključnim trenutkom.\nNastavak uobičajenog poslovanja mogao bi dovesti do sloma globalnog poretka i budućnosti u kojoj bi vladala večna kriza.\nPromena kursa mogla bi signalizirati napredak ka zelenijoj i bezbednijoj budućnosti, rekao je on, preneo je AP.\nGutereš je rekao da narodi sveta i ljudi moraju da preokrenu današnje opasne trendove i izaberu scenario proboja.\nSvet je pod ogromnim stresom na gotovo svim frontovima, rekao je on, a pandemija kovid-19 bila je poziv na uzbunu koja je pokazala da se nacije nisu okupile i donele zajedničke odluke kako bi pomogle svim ljudima u trenutku globalne opasnosti po život.\nGutereš je rekao da se ova paraliza proteže daleko izvan kovid-19 do neuspeha u rešavanju klimatske krize i našeg samoubilačkog rata protiv prirode i kolapsa biodiverziteta, nekontrolisane nejednakosti koja podriva koheziju društava i napredak tehnologije bez ograda da nas zaštite od nepredviđenih posledica.\nGovoreći o drugim znacima haotičnijeg i nesigurnijeg sveta, ukazao je na porast siromaštva, gladi i nejednakosti polova nakon decenija opadanja, na ekstremni rizik po ljudski život i planetu od nuklearnog rata i klime, te na nejednakost, diskriminaciju i nepravdu izvođenja ljudi na ulice u znak protesta dok teorije zavere i laži izazivaju duboke podele u društvima.\nU izveštaju o skeniranju horizonta predstavljenom juče Generalnoj skupštini i na konferenciji za novinare, Gutereš je rekao da je njegova vizija scenarija proboja u zeleniji i sigurniji svet vođena principom zajedničkog rada, prepoznajući da smo međusobno vezani i da nijedna zajednica ili država, koliko god moćna bila, ne može sama rešiti svoje izazove.\nNa mreži “Telegram” možete pratiti sve naše vesti i one koje ne objavljujemo na drugim mrežama. “Telegram morate instalirati na mobilnim telefonima ili desktop računarima. Tamo možete otići ako kliknete OVDE\nTOTALNI BESMISAO: Kad u zemlju sa slabom privredom uvodiš kovid propusnice – DA SVE STANE\nby admin 20/10/2021, 13:33\nPoznati ruski političar upozorava: Kad sledeći put strani brodovi naruše granisu Rusije, biće potopljeni …\nby admin 20/10/2021, 12:21\nNepoznat sistem elektronskog ratovanja onesposobio američki izviđački avion blizu granice Rusije\nby admin 20/10/2021, 11:09\nRuski ambasador u BiH: Rusija smatra da aktivnosti jednostrano imenovanog visokog predstavnika u BiH Kristijana Šmita nisu zakonite\nby admin 19/10/2021, 16:29\nVučić i Putin potpisuju kapitalni ugovor vredan 1,3 milijarde evra\nby admin 19/10/2021, 14:34\nSKANDALOZNO PONAŠANJE ORGANIZATORA: Hitna reakcija australijskih vlasti nakon Đokovićeve izjave\nby admin 19/10/2021, 13:55\nU Rusiji zbog korona-situacije neradni dani od 30. oktobra do 7. novembra\nŠabić: Fascinantno da je EK prepoznala neki napredak u našem pravosuđu\nZimska obuća na štiklu koja će preplaviti ulice ove sezone\nNe planiram da idem iz Portlanda\nOvakve kovid-propusnice dokaz da vlast zanimaju samo izbori


MOSTAR, 13. novembra - "Muška osoba E. P. (2002.) je hospitalizirana u SKB Mostar. Zadobio je teške tjelesne povrede koje su trenutno opasne po život", kazala je za Klix.ba glasnogovornica SKB-a Mostar Andrijana Pandža. Nesretnom mladiću je prva pomoć ukazana u Kantonalnoj bolnici "Dr. Safet Mujić" ...\nBIH, 11. novembra - Ovim jedna od najvećih sudskih saga na Kantonalnom sudu u Mostaru ide prema konačnom rasvjetljavanju. Glavni pretres će se održati u Kantonalnom sudu u Mostaru, a odluka o nastavku suđenja koje je prekinuto u januaru 2013. godine, praktično na samom kraju procesa, kod iznošenja završnih riječi, donesena ...\nMOSTAR, 09. novembra - Datum rušenja Starog mosta tradicionalno svake godine obilježava Kluba skakača u vodu Mostari uz skok bez aplauza sa luka obnovljenog Starog mosta koji je pod zaštitom UNESCO-a tačno u vrijeme kada je on bio srušen u Neretvu uz prigodna sjećanja. Svake godine obilježavanje godišnjice ...\nMOSTAR, 04. novembra - U srijedu, u 15,10 sati, PU Mostar su obavijestili djelatnici šljunkare u Vrapčićima da se na starim bazenima nalazi mlađa ženska osoba, obučena u donje rublje i vezanih ruku. Odmah su na lice mjesta izašli djelatnici policije te je utvrđeno da se radi o S.Č.(1994) koja je odmah prevezena ...\nBIH/USK, 03. novembra - 200.000 maraka osigurano je u budžetu USK. Pravo na apliciranje imaju vlasnici malih preduzeća i obrtnici shodno kriterijima koje definira banka a u prednosti su oni privrednici i obrtnici koji u ranijim poticajnim programima nisu dobijali sredstva. „ Iznos do koje će korisnici moći da apliciraju je milion ...\nMOSTAR, 23. srpnja - Na današnji dan 2004. godine u Mostaru je svečano otvoren obnovljeni Stari most, remek-djelo orijentalne arhitekture iz 16. stoljeća, čija je obnova, zajedno s pripremama, trajala gotovo sedam godina. Svečanost otvaranja obnovljenog Starog mosta, srušenog u proteklom ratu, 9. studenoga 1993. ...\nMOSTAR, 20. aprila - I pripadajuće kantonalno Tužilaštvo HNK-a formiralo je predmet povodom navedenog slučaja, piše portal Bljesak.info. Postupajući tužilac Spomenko Jukić je kazao kako još nije dobio izvještaj od Federalne uprave policije, ali da očekuje brzo. ''Još nisam dobio izvještaj, ...\nMOSTAR, 14. aprila - Jedan od najsvježijih primjera zabilježen je u Narodnom pozorištu Mostar, gdje je početkom ove godine šefica računovodstva ostala bez posla pod čudnim okolnostima, zbog čega je u rješavanje problema uključeno Kantonalno tužilaštvo. Aldijana Šteta je odlučila za Klix.ba ...\nMOSTAR, 15. februara - Nastavak konstituirajuće sjednice Gradskog vijeća Mostara najavljen je za danas, s početkom u 16 sata kada će se po treći put pokušati izabrati gradonačenik Mostara. U drugi krug glasanja za mostarskog gradonačelnika prošli su Mario Kordić (HDZ BiH) i Zlatko Guzin (Koalicija za Mostar). Prošla ...\nU MOSTARU NAKON OSAM GODINA POČELO SA RADOM GRADSKO VIJEĆE\nMOSTAR, 5. februara - U Gradskoj vijećnici koja je svečano otvorena 2012. godine danas zasjeldaju gradski vijećnici koje su građani izabrali na izborima 20. decembra prošle godine. Najstariji vijećnik Gradskog vijeća Grada Mostara Tomislav Primorac je sjednicu Gradskog vijeća sazvao za 13 sati, s pet predloženih tačaka ...\nPRVA SJEDNICA NOVOG SAZIVA GRADSKOG VIJEĆA MOSTARA\nMOSTAR, 5. februara - Na dnevnom redu konstituirajuće sjednice su verifikacija mandata vijećnika, davanje i potpisivanje svečane zakletve, formiranje klubova konstitutivnih naroda, izbor predsjednika i zamjenika predsjednika Gradskog vijeća i izbor gradonačelnika. Na izborima za Gradsko vijeće Mostara održanim u prosincu 2020. godine, ...


Predsednik Srbije kao glavni izvor vesti i kreator narativa o EU - European Western Balkans\nAutor EWB 31. 03. 2021. 31. 03. 2021.\nPredsednik Srbije Aleksandar Vučić; Foto: Predsedništvo Srbije/Dimitrije Goll\nBEOGRAD – Izjave i saopštenja predsednika Srbije Aleksandra Vučića bila su glavni izvor medijskih naslova kada se radilo o događajima i odnosu Evropske unije i Srbije, što ga je učinilo glavnim kreatorom narativa o Evropskoj uniji, navodi se u najnovijoj publikaciji Centra savremene politike „Izveštavanje medija u Srbiji o Evropskoj uniji 2020: Ljubav iz Kine i šamari iz Brisela”.\nNavodi se da provladini mediji nisu tragali za informacijama van zvaničnih institucija, te je glavni izvor informacija bio predsednik Srbije Aleksandar Vučić, a uloga Aleksandra Vučića kao glavnog izvora informacija i kao kreatora narativa o Evropskoj uniji najviše se primećivala kada je u pitanju bila pomoć koja je pristizala u Srbiju namenjena za borbu protiv pandemije COVID-19.\nZoran Gavrilović, direktor Biroa za društvena istraživanja (BIRODI) istakao je za EWB da ovaj nalaz govori u prilog tezi šta je funkcija medija u Srbiji i ko ima kontrolu nad njima – oni sredstvo promocije i propagande Aleksandra Vučića, odnosno sredstvo odmazde prema onima koji kritikuju predsednika Republike.\n„Ovo je već jasan trend od 2016. godine. BIRODI monitoring medija pokazuje da ovo posebno važi za televizije sa nacionalnom frekvencijom koje dominatno utiču na formiranje javnog mnjenja, jer se preko njIH informiše više od 60% građana, posebno onog dela stanovništva koji izlazi na izbore“, naveo je Gavrilović.\nOn je dodao da je srž kreiranja javnog mnjenja u tome što predsednik Srbije preko medija nameće tema i diskurse, odnosno narative shodno svojim političkim potrebama do kojih dolazi putem istraživanja javnog mnjenja.\n„Drugi razlog zbog čega je Vučić glavni kreator narativa o EU je urušen pragovarački tim, jer on nema šefa/šeficu već dve godine, ministarka Joksimović odlučila se na medijsko tihovanje, a ne da bude lider i promoter EU integracija“, objašnjava Gavrilović.\nIstraživačica Beogradskog centra za bezbednosnu politiku i koordinatorka koalicije prEUgovor Jelena Pejić Nikić navela je da su predsednik Srbije i vladajuće partije u centru političke moći i medijske pažnje, stoga ovaj nalaz publikacije nimalo ne iznenađuje.\n„Predsednik bi mogao da odgovori na kritike koje se odnose, na primer, na njegovo prekomerno pojavljivanje u medijima u svrhu promocije sopstvene stranke pred parlamentarne izbore u kojima on lično ne učestvuje, ili na jako lošu praksu njega i drugih političara da komentarišu sudske procese i objavljuju informacije iz istraga. S druge strane, Vlada je ta koja vodi proces pristupanja i koja bi trebalo da analizira nalaze i preuzme političku odgovornost za loše ocene iz izveštaja“, istakla je Pejić Nikić.\nOna je dodala da o evrointegracijama Srbije treba da slušamo i od EU zvaničnika i predstavnika različitih institucija EU, od ministra za evropske integracije i drugih ministarstava i institucija koje (treba da) sprovode reforme na putu ka EU, najčešće uz sredstva koja je EU za to obezbedila.\n„Treba više da se čuje i glas stručnjaka iz pregovaračkog tima, iz civilnog društva koji pomno prate reforme, a koje su se u mnogim važnim oblastima izvitoperile u svoju suprotnost – nazadovanje“, naglasila je Pejić Nikić.\nRazličiti narativi o EU i Kini\nU publikaciji se navodi da su naslovima koji su obeležili vesti o donacijama i pomoći Evropske unije bili umereni i mogu se sumirati na davanje opštih informacija, dok su s druge strane, izvori, narativi, pa čak i sentimenti, bili su potpuno drugačiji kada je pomoć stizala iz Kine.\n„Kada se sve ovo uzme u obzir, može se zaključiti da su glavni uzrok razlika između narativa o pomoći iz EU i pomoći iz Kine bile pojave i izjave predsednika Vučića. Tek kada su ove razlike postale uočljive i zvaničnom Briselu i kada su usledile negativne reakcije, zahvalnost prema pomoći koju je EU dodelila Srbiji postala je prisutnija u medijima, pa je i predsednik Vučić davao više izjava“, navodi se u publikaciji i dodaje da su mediji pomno pratili i izjave predsednika Vučića o drugim temama koje su se ticale Evropske unije.\nPublikacija pokazuje da je to slučaj i sa informisanjem građana o izveštajima Evropske unije o Srbiji, gde se „provladini mediji pojavljuju u ulozi prenosioca interpretacije državnih zvaničnika, najčešće predsednika Srbije, čime je on postao glavni izvor i tumač informacija iz samog izveštaja“.\nGavrilović navodi da je to još jedan nalaz koji govori o prirodi dela medija u Srbiji.\n„Umesto da vlast drže odgovornom i budu čuvari javnog interesa, a EU integriacije to jesu, provladini mediji imaju funkciju smokvinog lista prikrivajući ono sto EU akteri saopštavaju o stanju u Srbiji. Valja podsetiti da je ova vlast na vlast došla na talasu 24 slučaja korupcije na čemu je EU insistirala. Valjalo bi da ova vlast nauči lekciju i ne okreće glavu od slučajeva na koje Evropska komisija i Evropski parlament ukazuju“, naveo je Gavrilović.\nOn je dodao da je EU integracije nemoguće odložiti, o njih je moguće se “olupati”.\nOsim što je predsednik Srbije glavni „tumač“ informacija kada su u pitanju izveštaji EU, on je i osnovni izvor informacija prilikom susreta predstavnika Srbije i EU.\nPejić Nikić ističe da je jako zanimljiv nalaz publikacije koji ukazuje da provladini mediji susrete državnika regiona i EU vide samo kroz prizmu veličanja predsednika Srbije i jačanja narativa da je Vučić u društvu moćnih, da brani Srbiju od EU koja iznova nešto zahteva i kritikuje.\n„Dobro je da se prate susreti državnika, da se pokaže politička a ne samo tehnička strana procesa, ali fokus ne treba da bude jednostran i van konteksta, u službi dominantnih narativa koji idu u prilog zarobljavanju države umesto promociji evrointegracija“, zaključuje ona.\nAleksandar VučićBeogradski centar za bezbednosnu politikuBIRODIEUJelena Pejić NikićZoran Gavrilović